text:
প্রধান মন্ত্রি যুব যোজনা
তোপিক অসিনা প্রধান মন্ত্রি যুব যোজনাগী মতাংদা ইনফোর্মেসন পিরি।
প্রধান মন্ত্রি যুব যোজনা (যুব উদ্যামিটা বিকাশ অভিয়ান) হায়বসি মিনিষ্ট্রি ওফ স্কিল দিভেলপমেন্ট এন্ড এন্ত্রিপ্রেন্যুওরশিপ, গবর্ণমেন্ট ওফ ইন্দিয়ানা ইমপ্লিমেন্ট তৌবা এন্ত্রিপ্রেন্যুওরশিপ এজুকেসন অমসুং ত্রেনিংগী সেন্ত্রেলি স্পোন্সর্দ স্কিম অমনি।
স্কিম অসিনা এন্ত্রিপ্রেন্যুওরশিপ এজুকেসন অমসুং ত্রেনিং, এন্ত্রিপ্রেন্যুওরশিপ সপোর্ট নেটৱার্ককী ঙাক্লৌ পীবা অমসুং কোম্না এক্সেস তৌবা অমসুং ইনক্লুসিভ গ্রোথকীদমক সোসিএল এন্টরপ্রাইজশীং প্রোমোট তৌবগী খুত্থাংদা এন্ত্রিপ্রেন্যূওরশিপ দিভেলপমেন্টকী তৌবা ঙম্বা ইকোসিষ্টেম অমা শেম্নবা পান্দম থম্লি।
মতম
স্কিম অসি লুপা ক্রোর 499.94গী প্রোজেক্ট কোষ্ট অমগা কোন্ননা চহি মঙা (2016-17 দগী 2020-21 ফাউবা) চত্থগনি অমসুং ইনষ্টিট্যুট 3050গী খুত্থাংদা চহি মঙাগী মনুংদা ছাত্র লাখ 7 হেনবদা এন্ত্রিপ্রেন্যূওরশিপ এজুকেসন অমসুং ত্রেনিং পীগনি। মসিনা ইনফোর্মেসনবু কোম্না এক্সেস তৌহনগনি অমসুং নহারোলশীংগী লম্বী অমা শেম্নবগীদমক নেটৱার্ক, ক্রেদিট, ইনক্যুবেটর, এক্সেলরেটর অমসুং এদভোকেসি অসি শেমগৎকনি।
অকক্নবা পান্দমশীং অমসুং ফংবা য়াবশীং
- চাউখৎলকপগী ওইথোকপা লৈবা অমসুং অনৌবা থাক্তা লৈরিবা এন্ত্রিপ্রেন্যুওরশীং তাকপি-তম্বীবা অমসুং খুৎশু-খুৎলায় পীবা
- লর্নিং মেনেজমেন্ট সিষ্টেম (LMS) অমগী খুত্থাংদা এক্সেসিবল ওইবা মেসিভ ওন-লাইন কোর্সশীং (MOOCs) অমসুং অতৈ ওন-লাইন প্রোগামশীংগী খুত্থাংদা নাগরিক পুম্নমক্তা লেম্না এন্ত্রিপ্রেন্যুওরশিপ এজুকেসন চাউখৎহনবা অমসুং পীবা।
- এসেসমেন্ট অমসুং সর্টিফিকেসন মেকানিজম অমা দিজাইন তৌবা।
- অপুনবা ইনষ্টিট্যুসন 3,050 বু ৱার্ল্ড ক্লাস এন্ত্রিপ্রেন্যুওরশিপ এজুকেসন প্রোগ্রামশীং পীনবগীদমক্তা মচাক-মথুম পীশিনবা: হায়র লর্নিংগী ইনষ্টিট্যুট 2,200 (য়ুনিভর্সিটিশীং, কোলেজশীং, প্রেমিয়র ইনষ্টিট্যুসনশীং অমসুং পোলিটেক্নিকশীং য়াউনা AICTE ইনষ্টিট্যুসনশীং); স্কুল 300 (10+2); ইন্দষ্ট্রিএল ত্রেনিং ইনষ্টিট্যুট (ITIs) 500 অমসুং এন্ত্রিপ্রেন্যুওরশিপ দিভেলপমেন্ট সেন্টর (EDCs) 50;
- সোসিএল এন্ত্রিপ্রেন্যুওরশিপকী প্রোমোসনদা মীৎয়েং থম্বা।
- পিয়রশীং ,মেন্টরশীং, ফন্দশীং অমসুং ব্যুজিনেস সর্ভিসশীংগী নেটৱার্কশীং থম্বা য়ানবগীদমক এন্ত্রিপ্রেন্যূওরশীং কনেক্ট তৌবা
- “ওন-লাইন মার্কেট প্লেস” অমা শেম্বা –ইনভেষ্টরশীং, ফাইনান্সিএল ইনষ্টিট্যুসনশীং অমসুং লিগেল, একাউন্টিং, টেক্নোলোজি অমসুং HR সর্ভিসশীংনচিংবা ব্যুজিনেস সর্ভিসশীংগী পিয়র-তু-পিয়র নেটৱার্কিংগীদমক এন্ট্রিপ্রেন্যুওরশীং কনেক্ট তৌবা ৱেবতা য়ুম্ফম ওইবা প্লেটফোর্ম অমা।
- নহা ওইরিবা এন্ত্রিপ্রেন্যুওরশীংগীদমক্তা নেসনেল মেন্টর নেটৱার্ক অমা শেমগৎপা।
- ইনক্যুবেটরশীং, এক্সেলেরেটরশীং অমসুং ক্রেদিট এজেন্সিশীংগী নেসনেল নেটৱার্ক অমা লিংখৎপা।
- ব্যুজিনেস সর্ভিস প্রোভাইদরশীংগী নেসনেল নেটৱার্ক অমা লিংখৎপা।
- সেন্ত্রেল মিনিষ্ট্রিশীং অমসুং ষ্টেত/ UT গবর্ণমেন্টশীংগি স্কিমশীং/ ইনিসিএটিভশীং মপাঙ্গল কনখৎহনবা।
- এন্ত্রিপ্রেন্যুওরশিপ হবশীং (E-Hubs)গী খুত্থাংদা এন্ত্রিপ্রেন্যুওরশীং সপোর্ট তৌবা
- এন্ত্রিপ্রেন্যুওরশিপ দিভেলপমেন্ট প্রোগ্রামশীং কোওর্দিনেট অমসুং সপোর্ট তৌনবগীদমক নেসনেল এন্ত্রিপ্রেন্যূওরশিপ রিসোর্স এন্ড কোওর্দিনেসন হব অমা লিংখৎপা।
- এন্ত্রিপ্রেন্যুওরশিপ প্রোগ্রামশীংবু থাক পুম্নমক্তা কোওর্দিনেট অমসুং সপোর্ট তৌনবগিদমক রিজনেল, নোদেল অমসুং এন্ত্রিপ্রেন্যুওরশিপ হবশীং লিংখৎপা।
- এন্ত্রিপ্রেন্যুওরশীং, ত্রেনিং ইনষ্টিট্যুটশীং (প্রোজেক্ট ইনষ্টিট্যুটশীং), ফেকল্টি, ছাত্রশীং অমসুং আউটকমশীং ত্রেক তৌবা ক্লাউদ বেজ মেনেজমেন্ট ইনফোর্মেসন সিষ্টেম অমা শেমগৎপা।
- ফেক্টরি ওন হৱিলস (Factory on Wheels)।
- এন্ত্রিপ্রেন্যুওরশিপপু পুক্নিং থৌগৎনবা কলচর শিফট অমা খোংজেল য়াংখৎহনবা
- ইভেন্টশীং, ব্রান্দিং অমসুং মিদিয়াগী খুত্থাংদা দায়নামিক এন্ত্রিপ্রেন্যুওরশিপ অমা শেমগৎপা।
- এন্ত্রিপ্রেন্যুওরশিপ রিসর্চ অমসুং এদভোকেসি পাংথোকপা।
- SC/ST অমসুং মাইনোরিটি বেনিফিসরিশীংগীদমক সোসিএল এন্ত্রিপ্রেন্যুওরশিপ এৱারনেস প্রোগ্রামশীং পায়খৎপা।
- বেনিফিসরিশীংগী প্রোগ্রেস সুপরভাইজ তৌবা।
সোর্স: মিনিষ্ট্রি ওফ স্কিল দিভেলপমেন্ট এন্ড এন্ত্রিপ্রেন্যুওরশিপ


c: text/html

text:
পন্দুপ ১২
অদোম্না ঈশ্বরদা করম্না নকশীনজবা য়াগনি?
১. হায়জবা খুদিংমক ঈশ্বরনা তাবীবরা?
ঈশ্বরনা হায়জবগী খুত্থাংদা মীপুম খুদিংমক্না মঙোন্দা নকশীল্লক্নবা হায়। (থাগৎ ঈশৈ ৬৫:২) অদুবু মঙোন্দা হায়জবা খুদিংমক্তি ঈশ্বরনা তাদে। খুদম ওইনা, মাগী নুপীবু তাথী-তাওইনা তৌবা নুপা অমগী হায়জবশিং ঈশ্বরনা তাবীদবা য়াই। (১ পিতর ৩:৭) ইস্রায়েল মচাশিংনা ফত্তবতা তৌদুনা লৈবা মতমদসু, মখোয়না হায়জবা ঈশ্বরনা তাবীয়ু য়াখিদে। অদুম ওইনমক, অচৌবা পাপ তৌরুরবসু পুক্নীং হোংদোক্লবশিং অদুনা হায়জবদি মহাক্না তাবী। তশেংনমক, ঈশ্বরদা হায়জবা হায়বসি অচৌবা খুদোংচাবা অমনি। মসিবু ঐখোয়না মমল লৈনা লৌগদবনি।—যিশাইয়া ১:১৫; ৫৫:৭ পাবিয়ু।
২. ঐখোয়না ঈশ্বরদা করম্না হায়জগনি?
ঈশ্বরদা হায়জবা হায়বসি ঐখোয়গী লাইনীং-লাইশোলগী শরুক অমনি, মরম অসিনা ঐখোয়না ঐখোয়গী শেম্বীবা মপু যেহোবা খক্তদা হায়জগদবনি। (মাত্থি ৪:১০; ৬:৯) ঐখোয় মপুঙফাদবা ওইবনা, ঐখোয়গী পাপকীদমক শিবিখিবা যীশুগী মিংদা হায়জগদবনি। (যোহান ১৪:৬) ঐখোয়না যেহোবাদা হায়জবা মতমদা চীনফা পুরগা নত্রগা ইথোক্লগা হঞ্জিন-হঞ্জিন হায়বা মহাক্না পামদে। ঐখোয়গী থম্মোয়নুংদগী হায়জবদু মহাক্না পাম্মী।—মাত্থি ৬:৭; ফিলিপ্পীয়া ৪:৬, ৭ পাবিয়ু।
ঐখোয়না খোঞ্জেন থোক্তনা হায়জবা ফাওবা ঐখোয়গী শেম্বীবা মপুনা তাবী। (১ সমূয়েল ১:১২, ১৩) ঐখোয়না তাঞ্জা খুদিংমক্তা মঙোন্দা হায়জনবা হায়। খুদম ওইনা, অয়ুক্তা, নুমিদাংদা, চারমদাইদা অমসুং খুদোংচাদবা মায়োক্নরকপা মতমদা হায়জনবা তাকপী।—থাগৎ ঈশৈ ৫৫:২২; মাত্থি ১৫:৩৬ পাবিয়ু।
৩. খৃষ্টানশিংনা পুল্লীবা করিগীনো?
ঈশ্বরদা নকশীনজবা হায়বসি অরায়বা নত্তে। মরমদি ঐখোয়না লৈরিবসি ঈশ্বরদা থাজবা ৱাৎপা অমসুং শান্তি লৈবা পৃথিবী ওইহনগনি হায়বা মহাক্কী ৱাশকপু করেম্নবশিংগী মরক্তনি। (২ তীমোথি ৩:১, ৪; ২ পিতর ৩:৩, ১৩) মরম অদুনা থাজবা মান্নবশিং পুন্দুনা অমনা অমবু পুক্নীং থৌগৎমিন্নবা দরকার ওই।—হব্রু ১০:২৪, ২৫ পাবিয়ু।
ঈশ্বরবু নুংশিজবা মীশিংগা পুনবনা ঐখোয়না ঈশ্বরদা নকশীনজবদা মতেং পাংগনি। যেহোবাগী সাক্ষীশিংগী মীটিংদা ঈশ্বর থাজবা মীশিংগা পুন্দুনা ঐখোয়দা পুক্নীং থৌগৎনবগী তাঞ্জা ফংই।—রোমীয় ১:১১, ১২ পাবিয়ু।
৪. অদোম্না ঈশ্বরদা করম্না নকশীনজবা য়াগনি?
ঈশ্বরগী ৱাহৈদগী তম্লিবশিং অদুদা মুন্না ৱাখল তৌজদুনা অদোম্না ঈশ্বরদা নকশীনজবা য়াগনি। ঈশ্বরনা তৌবা থবকশিং, মহাক্কী পাউতাক অমসুং মহাক্কী ৱাশকশিংদগী করি তম্বা য়াবগে হায়বদু খনবীয়ু। ঈশ্বরদা হায়জবা অমসুং মুন্না ৱাখল তৌজবনা ঈশ্বরগী নুংশিবা অমসুং মহাক্কী লৌশিংবু ঐখোয়গী থম্মোয়দা হেন্না থাগৎচবা ঙমগনি।—যোশূৱা ১:৮; থাগৎ ঈশৈ ১:১-৩ পাবিয়ু।
ঈশ্বরদা চেৎনা থাজবা লৈরবা খক্তদা অদোম্না ঈশ্বরদা নকশীনজবা ঙমগনি। থাজবা হায়বসি চীঞ্জাক দরকার ওইবা অহিংবা পোৎশক অমগা মান্নৈ। অহিংবা পোৎশক অমনা চাং নাইনা চীঞ্জাক দরকার ওইবগুম, ঐখোয়গী থাজবসু লেপ্তনা হেনগৎনবা হোৎনবদা ঐখোয়গী থাজবগী মরমশিং মুন্না খন্থবা চঙই।—মাত্থি ৪:৪; হিব্রু ১১:১, ৬ পাবিয়ু।
৫. ঈশ্বরদা নকশীনজবনা ঐখোয়দা করি কান্নবা ফংগনি?
যেহোবানা মহাকপু নুংশিজবা মীশিংগীদমক খনবী। মখোয়গী থাজবা অমসুং লোম্বা নাইদনা হিংনবগী আশা মাঙখিবা য়াবা মরম কয়াদগী মহাক্না মখোয়বু কনবি। (থাগৎ ঈশৈ ৯১:১, ২, ৭-১০) ঐখোয়গী হকচাং শোকহনবা য়াবা অমসুং নুংঙাইবা ফংলোইদবা থবকশিং তৌদনবা মহাক্না খঙহল্লি। খৱাইদগী নুংঙাইনা হিংবা য়ানবগী লম্বী যেহোবানা তাকই।—থাগৎ ঈশৈ ৭৩:২৭, ২৮; যাকোব ৪:৪, ৮ পাবিয়ু।
হেন্না খঙননবা
মমল তিংদনা বাইবল নৈননবা হায়বিরকউ
বাইবল করিগীদমক নৈনগদৌরিবনো?
পৃথিবী পুম্বা শিন থুংনা মীওই লাখ কয়ানা পুন্সিগী মরুওইবা ৱাহঙশিংগী পাওখুমশিং অদু বাইবলনা পীরি। অদোমসু মখোয়গুম্বা অমা ওইবিনিংব্রা?

robotstxt: allowed

filter: keep


text:
রিয়ুমেতোইদ অরথ্রাইটিস
তোপিক অসিনা রিয়ুমেতোইদ অরথ্রাইটিস থোকহল্লকপগী মরমশিং অমসুং মেনেজমেন্টকী মতাংদা খংহল্লি।
রিয়ুমেতোইদ অরথ্রাইটিস (RA) হায়বসি হকচাংগী শরুক অমহেক্তবু শোকহনবা য়াবা ক্রোনিক ইনফ্লেমেটরি দিজিজনি। ইপিদেমিওলোজিকেল দেটাগি মতুংইন্না ভারত্তা লৈবা মীশীংগী 0.75- 1%দি লায়না অসিনা নাই। মসি ঐখোয়গী হকচাংবু ইনফেক্সনদগী ঙাকথোক্লিবা ইম্যুন সিষ্টেমনা মশা-মউ ফবা টিসুশীংদা শোকহল্লকপা ওটোইম্যুন দিসওর্দর (autoimmune disorder) অমনি। সাইনোভিএল টিসু (synovial tissue) অসি RAগী মরুওইবা টার্গেটনি। রিয়ুমেতোইদ অরথ্রাইটিসনা খুৎ অমসুং খোংগী শরু তাংনচিংবা অপিকপা শরু তাংশীং অমসুং করিগুম্বা মতমদা খুউ, নিং অমসুং লেংজুমগী অচৌবা শরু তাংশীং অসিদা শোকহল্লি।
- শরু তাং অমগী সাইনোভিএল মেম্ব্রেন অসিনা RAগী ইনফ্লেমেটরি প্রোসেসকী অহৌবা মফমনি।
- লায়না অসিনা হেন্না নারক্লিবমখৈ, মসিনা কার্টিলেজদা অশোক-অপন থোকহল্লি অমসুং মখা তানা শরু তাং অদু মতম পুম্বগী ওইনা মথৌ তৌহন্দে।
পুন্সিবু মগুন লৈনা হিংবদা RAনা পীবা ঈথীল
রিয়ুমেতোইদ অরথ্রাইটিসনা থবক-থৌরমশীং অমসুং সামাজিক ওইবা পুন্সিদা নাকোয়ননা শোকহল্লি। RAনা নাবা মীওই কয়াদি চত্থোক-চৎশিন্দা মনিং তমদে অমসুং নোংমগী পুন্সিদা নুঙাইতবা য়াম্না থেংনৈ। লায়না অসিগী অহৌবা শরুক্তা, মরুওইনা পাঙ্গলনা থবক শুবা মীওইশীংদা থেংনবা য়াম্না মরুওইবা লাইওং অসি থবক নিংথীনা শুবা ঙমদবা হায়বসিনি। চাউরাক্না মীওই শরুক অহুম থোকপগী মনুংদা অমদি লায়না অসিনা নাবা হৌরকপা চহি 2গী মনুংদা লায়না অসিনা মরম ওইদুনা থবক শুবা তোকই অমসুং থবক শুবা তোকপা মীওইগী চাংসি মতম শাংলকপগা লোয়ননা হেনগৎলকই।
থোকহল্লিবা মরমশীং অমসুং রিস্ক ফেক্টর
রিয়ুমেতোইদ অরথ্রাইটিস থোকহল্লিবা মরম অসি খংবা ঙমদ্রি। মসি মালেম শিনবা থুংনা কন্না চত্থরিবা রিসর্চকী লম অমনি। রিয়ুমেতোইদ অরথ্রাইটিস থোক্লক্নবগী মরম অসি পারি-পুরিদগী থংথরকপনি (হেরিদিটি) হায়না থাজনৈ। অকোয়রোন্দা য়াউবা অকক্নবা ইনফেক্সন নত্ত্রগা ফেক্টর খরনা থৌজিনবদগী (trigger) লায়না অসিনা শোকহনবা য়াবা মীওইশীংগী ইম্যুন সিষ্টেমদা এক্টিভ ওইরকপদগী ওইহনবসু য়াই হায়বগী চিংনবা লৈ। মসিগী মথংদা লান্না মায়কৈ তাকখ্রবা ইম্যুন সিষ্টেম অসিনা হকচাংগী মশাগী ওইবা টিসুশীংদা লান্দাই অমদি মসিনা শরু তাংশিংদা ইনফ্লেমেসন থোকহল্লি।
অকোয়রোনগী মচাকশীংনসু রিয়ুমেতোইদ অরথ্রাইটিস থোকহনবদা শক্লোন খরা লৌবা মাল্লি। খুদম ওইনা হায়রবদা, মৈখু শিজিন্নবা, সিলিকাগী মেটরিএলদা এক্সপোজ তৌবা অমসুং ক্রোনিক পেরিদোন্টেল লায়নানা রিয়ুমেতোইদ অরথ্রাইটিস লাক্নবগী রিস্ক হেনগৎহল্লি।
খুদম অমসুং লাইওংশীং
টিসু ইনফ্লেমেসনগী চাংগী মখা পোন্না RAগী লাইওংশীংদি থোরক্লগা অমুক মাংখি। হকচাংগী টিসুশীং পোম্বা মতমদা, লায়না অসি এক্টিভ ওই। টিসু ইনফ্লেমেসন নেমথখ্রবা মতুংদা লায়না অসি ইনএক্টিভ (in remission) ওই। রিমিসনশীং (Remissions) অসি মশা মথন্তা নত্ত্রগা লায়েংবদগী ওইরকপসু য়াই অমসুং চয়োল, থা, নত্ত্রগা চহি কয়া চত্থবা য়াই। শোন্থরিঙৈগী মতমদা, লায়না অসিগী লাইওংশীং মাংখি, অমসুং মীওই অদুদা নাবা ফরবগুম্না ফাউই। লায়না অদুনা অমুক হন্না এক্টিভ ওইরক্লবা মতমদা (relapse), লাইওং অদু অমুক হল্লকই। লায়নাগী এক্টিভিটি অমসুং লাইওংশীং অমুক হল্লকপসিবু ফ্লেয়র (flare) হায়না খংনৈ। রিয়ুমেতোইদ অরথ্রাইটিসকী থৌওং অসি লায়না অসিনা নারবা মীওইশীংগী মরক্তসু খেৎনৈ, অমসুং ফ্লেয়র অমসুং রিমিসনগী মতমদি চাউরাকপা মান্নৈ।
RAগী লাইওংশীংগী মনুংদা চোকথবা, এনর্জি লৈতবা, চানিং-থক্নিংবা পোক্তবা, লাইহৌ নেম্না হৌবা, মসল অমসুং শরু তাং চিকপা, অমসুং চপ তিংনা তিং-তিং লাউবসি য়াউই। মসল অমসুং শরু তাং চপ তিংবসি মহৌশানা অয়ুক অমসুং ইনএক্টিভ ওইবা মতমদনা হেন্না উবা ফংই। মসিবু মোর্নিং ষ্টিফনেস (morning stiffness) অমসুং পোষ্ট-সিদেন্টরি ষ্টিফনেস (post-sedentary stiffness) হায়না খংনৈ। অরথ্রাইটিস অসি দিজিজ ফ্লেয়রগী (disease flares) মতমদা য়াম্না কমন ওই।
লাইওং খংদোকপা
রিয়ুমেতোইদ অরথ্রাইটিসকী লাইওং খংদোক্নবগী অহানবা খোংথাং অসি দোক্টর অমসুং পেসেন্টকী মরক্তা মিটিং অমা শিনবা হায়বসিনি। দোক্টরনা লাইওংশীংগী হিষ্টরি অমা রিভিয়ু তৌই, শরু তাংশীংদু ইনফ্লেমেসন লৈব্রা, লিংব্রা, পোম্ব্রা, অমসুং অশোয়-অরাক লৈব্রা, উনশাদা রিয়ুমেতোইদ নোদ্যুলশীং (উনশা মখাদা অপোম্বা, মরুওইনা খুনিং নত্ত্রগা খুৎশাশীংদা) লৈব্রা, অমদি হকচাংগী অতৈ মফমদা ইনফ্লেমেসন লৈব্রা হায়বদু চেক তৌই। অকক্নবা ঈগী অমসুং X-রেগী টেষ্টশীং লৌই। লাইওং খংদোকপসি লাইওংগী মওং-মতৌ, শরু তাং চিকপগী মফমশীং, অমসুং ঈ অমদি X-রেগী ফলশীংদা য়ুম্ফম ওইগনি। লাইওং অমা মপুংফানা খংদোক্নবগীদমক দোক্টরগী ভিজিট কয়া মথৌ তারকপা য়াই।
তোঙান-তোঙানবা লাইয়েংগী ওপশনশীং
RAগী লাইয়েংগীদমক্তা তোঙান-তোঙানবা ওপশনশীং ফংই। ওপশনশীং অসি লায়না অসিগী তাংকক কয়াদা শিজিন্নগনি অমসুং লায়না অদুগী শাথীবগী চাংদা য়ুম্ফম ওইদুনা খনগনি।
মখাদা পীরিবসি শিজিন্নরিবা হিদাক-লাংথকশীংগী শম্লপ্পা মশক্নি:
- এনালজেসিকশীং অমসুং নন-ষ্টেরোইদেল এন্টি-ইনফ্লেমেটরি দ্রগশীং (NSAIDS): নাবা হন্থহনবদা শিজিন্নৈ।
- কোরটিকোষ্টেরোইদ: ইনফ্লেমেসন হন্থহনবা অমসুং পোম্বা, উনশা ঙাংশিনবা, হাক্কচবা অমসুং এলর্জিগী রিএক্সন হন্থহনবদা শিজিন্নৈ।
- দিজিজ-মোদিফাইয়িং এন্টিরিয়ুমেটিক দ্রগশীং (DMARDশীং): শরু তাংশীং নাবা অমসুং পোম্বা হন্থহনবদা অমসুং শরু তাং তপ্না তপ্না শোকচিল্লকপা হন্থহনবদা শীজিন্নৈ।
- বাইওলোজিক রেস্পোন্স মোদিফাইয়র: ইনফ্লেমেসন থোকহল্লিবা ইম্যুন সিষ্টেমগী শরুকশীং অদু খনগত্তুনা ব্লোক তৌই।
লায়নাসিনা নাবদগী থীংবা (Prevention)
হৌজিক্কী ওইনদি, রিয়ুমেতোইদ অরথ্রাইটিস থীংনবগী অকক্নবা পাম্বৈ লৈত্রি। মরমদুনা মৈখু শিজিন্নবা, সিলিকা মেটরিএলদা এক্সপোজ তৌবা অমসুং ক্রোনিক পেরিদোন্টেল দিজিজ লৈহন্দবা হায়বসিনা রিয়ুমেতোইদ অরথ্রাইটিস নারক্নবগী রিস্ক লৈহনবা মরম্না, কন্দিসনশীং অসি লৈহল্লোইদবনি।
রিয়ুমেতোইদ অরথ্রাইটিসনা নারবা পেসেন্টশীংগী প্রোগ্নোসিস (আউটলুক)
ঙন্না অমদি চেক্সিন্না লায়েংহৌবা হায়বসি রিয়ুমেতোইদ অরথ্রাইটিসনা নারবা মীওইশীংগীদি খ্বাইদগী ফৈ। লায়না অসিবু কন্ত্রোল তৌবা ঙম্বগা মরি লৈনবা মপুংওইবা এটিট্যুট অদু চহি চা অসিনা হৌরকপদগীদি য়াম্না হোংলে। হৌজিক্টি দোক্টরশীংনা ফ্লেয়র-অপশীং থীংদুনা এক্টিভ দিজিজগী খুদমশীং মুত্থৎনবা হোৎনরি। লায়না অসি কন্ত্রোল তৌবা য়াই অমসুং দোক্টর অমসুং পেসেন্টনা অপুনবা থৌদাং লৌমীন্নদুনা হকশেল ফনা হিংবা য়াই।
RAনা নাবা মতমদা ইশানা ইশাবু চেক্সিন থৌরাং লৌজবগী মরুওইবা
লায়না অসিগা লোয়নদুনা নুংঙাই-য়াইফনা হিংবগী মরুওইবা থৌদাং অসি পেসেন্টশীংদুগী মখুত্তা লৈ। মশানা মশাগী চেক্সিন-থৌরাং লৌজবা মীওইশীংদুদা নাবা হন্থৈ অমসুং দোক্টরদা ভিজিট তৌবগী চাং হন্থৈ। মখোয়না হেন্না ফবা পুন্সি মহিং অমদসু হিংই। পেসেন্টকী এজুকেসন, অরথ্রাইটিস সেলফ-মেনেজমেন্ট প্রোগ্রামশীং অমসুং সপোর্ট গ্রুপশীংনা মীয়ামদা লায়না অসিগী মরমদা হেন্না খংহন্দুনা মখোয় মশাগী চেক্সিন-থৌরাং লৌবা ঙমহল্লি।
মতম নাইনা মোনিটর তৌবা অমসুং চেক্সিন-থৌরাং লৌখৎপা
মতম নাইবা মেদিকেল কেয়র অসি লায়না অসিগী কোর্স অসি মোনিটর তৌবদা, ইফেক্টিভনেস অমসুং হিদাক-লাংথক্কী সাইদ ইফেক্টশীং খংদোকপদা অমসুং মথৌ তাবা মতুংইন্না থেরাপি হোংদোক-হোংজিন তৌবদা য়াম্না মরু ওই। মোনিটর তৌবা হায়বসিদা দোক্টরদা চাং নাইনা চৎপা হায়বসিসু য়াউরি। চাং নাইনা ব্লদ টেষ্ট, য়ুরিন এনালাইসিস, অতৈ লেবোরেটরি টেষ্ট তৌবা অমসুং x-রে লৌবা হায়বসিসু মসিগী শরুক অমনি।
RAগী মতাংদা তোইনা হংবা ৱাহংশীং (FAQs)
অরথ্রাইটিস হায়বা টর্ম অসিনা শরু তাংশীং চপ তিংববু (stiffness) খংনহল্লিব্রা?
অরথ্রাইটিস হায়রগা শরু তাং পোম্ববু (inflammation) খংনহল্লি। পোম্বসিনা শরু তাং চপ তিংবনচিংবা লাইওংশীং থোকহল্লি। মসিনা নাবা, পোম্বা, উনশা ঙাংশিনবা, অমসুং শাবনচিংবসু থোকহল্লি।
করিগীদমক্তা রিয়ুমেতোইদ অরথ্রাইটিস (RA) অসি অরথ্রাইটিসকী অতৈ মওংশীংদগী তোঙাল্লিবনো?
রিয়ুমেতোইদ অরথ্রাইটিস (RA) অসি অরথ্রাইটিসকী অতৈ মওংশীংদগী তোঙাল্লি মরমদি মসি সিমিত্রিকেল (symmetrical) ওই, হায়বদি মসিনা হকচাংগী নাকল অনিমক শোকহল্লি। অরথ্রাইটিসকী অতৈ মখলশীংনদি হকচাংগী শরুক অমখক্তমক শোকহনবা য়াই।
রিয়ুমেতোইদ অরথ্রাইটিস অসি নুপী নত্ত্রগা নুপাগী মরক্তা করম্বদনা হেন্না শাথীবগে?
রিয়ুমেতোইদ অরথ্রাইটিসনা নুপাদগী নুপীশীংদনা শরুক অহুম হেন্না শোকহল্লি, অমসুং লাইওংশীং অসি নুপীশীংদনা শাথীবসু হেল্লি। RAনা নুপীশীংদা ঙল্লিঙৈ মতমদা শোকহনবা হেল্লি, অমসুং নুপাশীংদনা লায়না অসিগী রিমিসনগী (remission) চাং হেল্লি।
রিয়ুমেতোইদ অরথ্রাইটিস অসি করম্বা ফেক্টরনা খ্বাইদগী হেন্না থোকহনবগে?
রিয়ুমেতোইদ অরথ্রাইটিসপু ওইহল্লকপা য়াবা মরম অমসুং রিস্ক ফেক্টর কয়া লৈ, অমদি মখোয়দুগী মনুংদা জিনেটিক্স (Genetics) হায়বসিসু কম্পোনেন্ট অমনি। নুপীশীংদা RA অসি হেন্না থোকপা মরম্না হোর্মোনশীং অসিসু অতোপ্পা মরম অমনি হায়না লৌনৈ, অমসুং মসিদা এষ্ট্রোজেননা (estrogen) মরুওইবা রোল অমা লৌই হায়না খন্নৈ। অকোয়রোন অসিসু ফেক্টর অমা ওইবা য়াই। সিলিকা, উ, নত্ত্রগা এসবেষ্টোজ (asbestos)গুম্বা অকক্নবা উফুল মখলশীংদা এক্সপোজ তৌবা অমসুং মৈখু শীজিন্নবনসু লায়না অসিনা নাহল্লক্নবগী অহেনবা রিস্ক লৈহল্লি। RAনা মরম ওইদুনা ভাইরেল নত্ত্রগা বেক্টেরিএল ইনফেক্সনশীং থোকহনবা য়াই হায়না লৌনৈ অদুবু মসি হৌজিকসু থীজিল্লি।
রিয়ুমেতোইদ অরথ্রাইটিসনা নাবা মীওইশীংদা নুমিদাংদনা হেন্না শরু চপ তিংবা (stiffness) থোকহনব্রা?
রিয়ুমেতোইদ অরথ্রাইটিসনা নাবা মীওইশীংদা অয়াম্বদা অয়ুক্কী মতমদা নত্ত্রগা ইনএক্টিভ ওইবা মতম লোয়রকপদা মসল অমসুং শরু তাং চপ তিংবগী থৌওং অসি থেংনগল্লি।
সর্জরি হায়বসি RA লাইয়েংনবগী অমত্তা ঙাইরবা লম্বীরা?
রিয়ুমেতোইদ অরথ্রাইটিস লায়েংবদা মহৌশানা হিদাক-লাংথক চাবা, এক্সরসাইজ তৌবা, পোত্থাবা অমসুং শরু তাংশীং ঙাক-শেনবগী অপুনবা লায়েং চংই। কেস খরদদি সর্জরিগী মথৌ তাবসু য়াই।
RAগী লাইওংশীং খংহৌদনা থোক্লকপা নত্ত্রগা হেন্না ফৎচিল্লক্তবনা করি খংহনবগে?
ফ্লেয়র (flare) অমা হায়বসি, হকচাংদা নাবা, পোম্বা, উনশা ঙাংশিনবা, শাবা নত্ত্রগা উনশা লিং-লিং লাউবগুম্বা রিয়ুমেতোইদ অরথ্রাইটিসকী লাইওংশীং খংহৌদনা থোক্লকপা, হেনগৎলকপা, নত্ত্রগা হেন্না ফৎচিল্লক্তববুনি। ফ্লেয়রশীংসি নুমিৎ নত্ত্রগা চয়োল কয়া লৈবা য়াই।
রিয়ুমেতোইদ অরথ্রাইটিস নাবনা, শরু তাংশীংগী মওং-মতৌ নাইদবসি (deformity) ক্রোনিক ইনফ্লেমেসননা থোকহল্লি হায়বসি চুম্ব্রা?
মসি চুম্মী। রিয়ুমেতোইদ অরথ্রাইটিসনা থোকহনবা ক্রোনিক ইনফ্লেমেসনসিনা কারটিলেজ মাং-তাকহনবা, শরু শোন্থবা, অমসুং শরু তাং মওং নাইদবগী থৌওং অসি পেসেন্ট খরদা থোকহল্লকপা য়াই। শরু তাং মাং-তাকহনবা হায়বসি লেপ্তনা চত্থরকপা থৌওংনি অমসুং মতম শাংনা লৈবা য়াই।
লায়না অসিগী রিস্ক অসি করিনা হেনগৎহনবগে?
রিয়ুমেতোইদ অরথ্রাইটিসনা নুপাদগী নুপীদনা শরুক 2দগী 3 ফাউবা হেন্না নাহল্লি। মসি চহি 40 অমসুং 60গী মরক্তা লৈবা মীওইদনা অয়াম্বা নাই। রিয়ুমেতোইদ অরথ্রাইটিস অসি ষ্টেজ অমদা হেক্তা হৌরকপা য়াই, অদুবু মসি অয়াম্বা মতমদা মপুং মরৈ ফারকপা মতমদা হৌগল্লি। মৈখু শিজিন্নবা হায়বসি অতোপ্পা মরুওইবা রিস্ক ফেক্টর অমনি।
রিয়ুমেতোইদ অরথ্রাইটিসকীদমক্তা হিদাক-লাংথক্কী মথক্তা করম্বা লাইয়েং শিজিন্নগদগে?
- শরু তাংশীংগী ফঙ্কসন হেনগৎহন্নবা ফিজিকেল এক্টিভিটি পাংথোকপা।
- ওকুপেসনেল থেরাপি। মসিনা নঙোন্দা নোংমগী ওইবা থবক-থৌরমশীং পাংথোক্লিঙৈদা শরু তাংশীংনা লেং-ওৎপসি করম্না মেন্টেইন তৌগদগে হায়বা খংহনবদা মতেং পাংই।
- হাউসহোল্ড এইদশীং নত্ত্রগা মোবিলিটি এইদশীংনচিংবা এসিষ্টিভ দিভাইসশীং শীজিন্নবা।
- হকচাংদা নাবা অমসুং পুক্নিং ৱাবা হন্থহন্নবা লমচৎ-শাজৎ শেমদোকপগী টেক্নিকশীং শিজিন্নবা। মসিগী মনুংদা শ্বর হোনবগী এক্সরসাইজশীং অমসুং মসল রিলাক্সেসনগুম্বা বাইওফিদবেক অমসুং রিলাক্সেসন থেরাপি অসিসু য়াউই।
- কাউন্সেলিং তৌবা। মসিনা নহাকপু মতম শাংনা নাবা অমসুং দিসএবিলিটিবু মায়পাক্না থেংনবা ঙমগনি।
সোর্স:প্রোফ (দা) সুকুমার মুখরজি, MD, FRCP (Lond), FRCP (Edin), FICP, FIAMS, FSMF,এক্স প্রোফ. & HOD, মেদিকেল কোলেজ কোলকতা পম্পিতা চক্রবর্টি, MSc. মাইক্রোবাইওলোজি Ph.D রিসর্চ ফেলো, IPGME & R অমসুং SSKM HOSPITAL, কোলকতা-700 020ইমেইল: pampita.chakraborty@gmail.com


text:
প্রেরনা স্কিম
তোপিক অসিনা প্রেরনা স্কিম–নুপীমচাগী মমা-মপাশীংদা ইন্সেন্টিভ পীবা অসিগী মতাংদা ইনফোর্মেসন পীরি।
ষ্ট্রাটেজি
নহা ওইরিবা মমাশীং অমসুং অঙাংশীংগী স্বার্থদা নুপীমচাশীংগী লুহোংবগী চহি হেনগৎহন্নবা অমসুং অঙাং পোকপগী মতম লাপ্নহন্নবা MoHFW, ভারত সরকারগী ওটোনোমস বোদি অমা ওইরবা জনসংখ্যা স্থিরত কোশ (নেসনেল পোপুলেস ষ্টেবিলাইজেসন ফন্দ)না PRERNA কৌবা রেস্পোন্সিবল পেরেন্তহুদ ষ্ট্রাটেজি অমা বিহার, উত্তর প্রদেশ, মধ্য প্রদেশ, ছটিশগর, ঝারখন্দ, ওদিশা অমসুং রাজস্থান হায়রিবা ষ্টেট তরেৎশিগী দিষ্ট্রিক খুদিংমক্তা হৌদোকখ্রে।
ষ্ট্রাটেজি অসিনা ঙন্না লুহোংবা, ঙন্না অঙাং পোকপা অমসুং অঙাং হঞ্জিন্না পোকপগী মওং অসিবু হোংদোকপা অমসুং কম্যুনিতি অদুগী ৱাখল্লোন হোংদোকহনবদা মতেং পাংবা মতৈ-মনাউশীংবু শকখংই অমসুং এৱার্দ পী। স্কিম অসি BPLগী ইমুং মনুংশীংগীদমক্তনি।
মরুওইবা কন্দিসনশীং
- মতৈ-মনাও অদু BPL ফেমিলিগী ওইগদবনি।
- নুপী অদুগী চহি অদু 30দগী হেল্লোইদবনি।
- নুপীমচা অদু চহি 19 শুরবা মতুংদা লুহোংবা ওইগদবনি।
- অহানবা অঙাং অদু লুহোংবা মতুং চহি 2গী মতুংদা পোকপা ওইগদবনি।
- অনিশুবা অঙাং পোকপদু অহানবা অঙাং পোকপগী চহি 3গী মতুংদা ওইগদবনি।
- অনিশুবা অঙাং পোকপা মতুং চহি অমগী মনুংদা মমা-মপা অনিগী মনুংদা অমদি মশানা য়ানা ফেমিলি প্লানিংগী পর্মেনেন্ট মেথদ লৌগদবনি।
করিগুম্বা মথক্কী কন্দিসন মরি (S.N. 1-4) অসি থুংলবদি এৱার্দকী পেমেন্ট অসি মখাগী অসুম্না ওইগনি:
- করিগুম্বা নুপা ওইরবদি লুপা 10,000/-
- করিগুম্বা নুপী ওইরগদি লুপা 12,000/-
করিগুম্বা মথক্কী কন্দিসন তরুক (S.N.1-6) অসি থুংলবদি এৱার্দকী পেমেন্ট অসি মখাগী অসুম্না ওইগনি:
- করিগুম্বা অঙাং অনিমক নুপা ওইরবদি লুপা 15,000/-
- করিগুম্বা অঙাং অনিদুনা নুপা অমগা নুপী অমগা ওইরবদি লুপা 17,000/-
- করিগুম্বা অনিমক নুপী ওইরবদি লুপা 19,000/-
এৱার্দকী শেনফম অসি নেসনেল সেভিং সর্টিফিকেটকী (NSC) মওংদা পীগনি।
মথৌ তাবা সর্টিফিকেটশীং
- মতৈ-মনাও অদুগী BPL সর্টিফিকেট
- মমা অদুগী পোকপগী তারিখকী সর্টিফিকেট (স্কুল/বোর্দ/পোকপা/শিবগী রেজিষ্ট্রার)
- মতৈ-মনাও অদুগী লুহোংবগী সর্টিফিকেট (লুহোংবগী রেজিষ্ট্রার/চুনবা গবর্ণমেন্টকী ওফিসর/দেলিগেটেদ ওথোরিটিশীং)
- অহানবা অঙাং অদুগী পোকপগী সর্টিফিকেট (রেজিষ্ট্রার / পোকপা/শিবগী রেজিষ্টর তৌরিবা চুনবা গবর্ণমেন্টকী ওফিসর)
- অনিশুবা অঙাংগী পোকপগী সর্টিফিকেট, করিগুম্বা লৈরবদি (রেজিষ্ট্রার / পোকপা/শিবগী রেজিষ্টর তৌরিবা চুনবা গবর্ণমেন্টকী ওফিসর)
- ষ্টরিলাইজেসন সর্টিফিকেট (NSV/LTT), করিগুম্বা লৈরবদি, (সরকারগী হোসপিটাল)
- কেরেক্টর সর্টিফিকেট (গ্রাম পঞ্চায়ট)
খংজিনগদবা:মরি লৈনবা দোক্যুমেন্টশীং অদু গেজেটেদ ওফিসর অমনা এটেষ্ট তৌগদবনি।
JSKগা পার্টনর ওইরিবা এদমিনিষ্ট্রেটর অমসুং ওর্গানাইজেসনশীংগী চেক লিষ্ট (জনসংখ্যা স্থিরট কোশ)
- সেলেক্সন প্রোসেস অদুগী তাংকক খুদিংদা কম্যুনিটি অদু য়াউহনগদবনি। অদুম ওইনমক পোকপগী অমসুং ষ্টেরিলাইজেসনগী তারিখ অদুদি গবর্ণমেন্টকী সোর্সশীংগী খুত্থাংদতা চেক/সর্টিফাই তৌগদবনি। কম্যুনিটি অদুনা সেলেক্সন অদুদা পেনবা ওইগদবনি অমসুং খল্লবা মতৈ-মনাও অদু রেস্পোন্সিবল পেরেন্টহুদকী মতিক চারবা রোল মোদেল ওইনা উবা ওইগদবনি।
- ইলিজিবল ওইরবা মতৈ-মনাও খন্দোকপা মতমদা, নুপীমচা অদুনা চহি 19দা লুহোংবগী মরম খংদোক্কদবনি। করিগুম্বা মরম অদুনা নুপীমচা অদুগী হকশেল, এজুকেসন নত্ত্রগা স্কিল লর্নিংদা সপোর্ট তৌরবদি সেলেক্সন অদু মতিক চাই। করিগুম্বা মদু অতোপ্পা মরমশীংনা ওইরবদি নুপীমচা অদু য়াউহল্লোইদবনি। PRERNA ‘রোল মোদেল’ না থাজবা হেনগৎহনবা ওইহনগদবনি চয়েৎনবা পুরক্কদবা নত্তে হায়বসি য়াম্না মরুওই।
- ইলিজিবল ওইবা লুহোংলবা নুপী অদু চহি 30গী মখাদা লৈবা ওইগদবনি। মপুরোইবা অদুগীদি চহিগী লিমিট লৈতে অদুবু নহা ওইবশীংনা হেন্না ফৈ।
- ইলিজিবল ওইবা মতৈ-মনাও খনবা মতমদা চেকশিনগদবনি। নুপীমচা অদুগী লুহোংবা অদু চহি 19দা ওইগদবনি (18 ওইরোইদবনি) অমসুং অহানবা অঙাং অদু মমা অদুনা চহি 21 শুরবা মতুংদা পোকপা ওইগদবনি। মসিগা মান্ননা অনিশুবা অঙাং অদুশু চহি 3 লৈরবা পোকপা ওইগদবনি অমসুং অনিশুবা অঙাং অদুগী মতুংদা তৌবা ষ্টেরিলাইজেসনগী দোক্যুমেন্টরি ওইবা প্রমাণ লৈগদবনি।
- লুহোংবা অমসুং পোকপগী রেজিষ্টর তৌবা হায়বসি তঙাইফদবনি। করিগুম্বা সপোর্টিং দোক্যুমেন্ট ফংদ্রবদি, এৱার্দ অসি ক্লেম তৌনবগীদমক্তা পোকপা অমসুং লুহোংবগী চানবা সর্তিফিকেট অসু ওথোরাইজ তৌরবা সোর্সশীংদগী পুরকপা তাই।
- ইলিজিবল ওইরবা মতৈ-মনাও অদু ক্রিমিনেল রেকোর্দ অমত্তা লৈতবা তাই।
- পেমেন্টশীং অদু নেসনেল সেভিং সর্টিফিকেটকী মওংদা লোকেল পোষ্ট ওফিস অদুনা ইসু তৌগনি অমসুং কলেক্টর মশামক্না মমাগী হকশেল অমসুং মচাগী হকশেলগী মেসেজ পীদুনা অমসুং পাউ-চেশীংদা হাপহন্দুনা পীগদবনি (JSKনা জিলা অদুনা হায়জরবদি মরি লৈনবা মেটরিএল পীগনি)। JSK-Prerna ষ্ট্রাটেজি 3
- ষ্ট্রাটেজি অসি NGOশীং নত্ত্রগা কম্যুনিটি লেভেল ওর্গানাইজেসনশীংনা নত্ত্রগা অঙ্গনৱাদি ৱার্করশীং, ANMশীং, ASHAশীংগী মতেংনা পায়খৎপা য়াই। মতৈ-মনাও অদু খল্লবা মতুংদা অমসুং দোক্যুমেন্তশীং অদু JSKনা চেক তৌরবা মতুংদা ফন্দশীং পীথগনি।
- এৱার্দি মতৈ-মনাউ অমমমদা লুপা 500গি চাংদা মতৈ-মনাও অদু খন্দোকপদা অমসুং দিষ্ট্রিক কলেক্টর/ CM&HOনা ওথেন্টিকেসন তৌবদা মতেং পাংলিবা ওর্গানাইজেসন অদুদা পীগনি। শেনফম অসি এৱার্দ পীবগী থৌরমদতা পীগনি।
- এৱার্দকী শেনফম অসি মরি লৈনবা ষ্টেট হেলথ সোসাইটিদা হাংলিবা দেদিকেটেদ বেঙ্ক একাউন্ট “JSK-PRERNA”দা চেক/ইলেক্ট্রোনিক্কী খুত্থাংদা পীগনি।
- পোষ্ট ওফিসতা পেমেন্ট তৌবগীদি নেসনেল সেভিং সর্টিফিকেটশীং (NSCs) লৈনবা একাউন্ট পেয়ি চেককী খুত্থাংদা ওইগনি।
- এৱার্দ সেরেমোনি অদু এৱার্দকী শেনফম ফংবা থা অদুগী মনুংদা শিনগদবনি।
- দিষ্ট্রিক কলেক্টরনা অপুনবা কেসশীংগী 10% ভেরিফাই তৌনবা টিম অমা শেমগনি অমসুং ভেরিফাই তৌরবা লিষ্ট অদু JSKদা থাগনি।
- বেনিফিসরিশিংগী লিষ্ট অদু CMO/CM&HO/সিভিল সর্জননা ভেরিফাই তৌরবা মতুংদা দিষ্ট্রিক কলেক্টর অদুনা কাউন্টর সাইন তৌগনি।
- দিষ্ট্রিক কলেক্টর ওফিসনা ভেরিফিকেসন সর্টিফিকেট অমা ইসু তৌবা য়াই।
পার্টনরশীং
জনসংখ্যা স্থিরত কোশ (নেসনেল পোপুলেস ষ্টেবিলাইজেসন ফন্দ)না মসিগী ষ্ট্রাটেজি অমা বিহার, উত্তর প্রদেশ, মধ্য প্রদেশ, রাজস্থান, ঝারখন্দ, ওদিশা অমসুং ছটিশগর হায়রিবা ষ্টেট তরেৎশিগী দিষ্ট্রিক খুদিংমক্তা ইমপ্লিমেন্ট তৌরি।
সোর্স: জনসংখ্যা স্থিরট কোশ


text:
৫শুবা শরুক
অচৌবা ঈশিং ইচাও—কনানা তাখি? কনানা তাখিদে?
নোহাগী মতমদা অয়াম্বনা ফত্তবনি হায়বদুখক্তা তৌরম্মী। মৈহৌরোন ৬:৫
আদম অমসুং হৱাগী মচাশিং লৈরম্মী অমসুং পৃথিবীগী লৈমায়দা মিশিংগী মশিং য়ামথোরকখি। মতম খরা লৈরগা স্বর্গদুত খরনা সৈতানগী লালহৌবগী থবক অদুদা য়াওশিনখি।
মখোয়না পৃথিবীদা লাক্লম্মী অমসুং নুপিশিংগা লুহোংবা য়ানবগীদমক নুপাশিংগী শক্লোন লৌরম্মী। নুপিশিং অদুনা য়াম্না শাথিবা অমদি মপাঙ্গল কন্বা থোইদোক হেন্দোকপা মচা নুপাশিং পোক্লম্মী।
ফত্তবা তৌবা মীশিংনা তাইবংপান অসি পীক থনলম্মী। মসিগী মরমদা বাইবলনা হায়: “মালেমদা মীগী ফত্তবা অসি য়াম্না হেল্লক্লে অমসুং মহাক্কী থম্মোইনুংদা খল্লিবা ৱাখল খুদিং তত্তনা ফত্তবা ঙাক্তনি।”
নোহা ঈশ্বরনা হায়বা তারম্মী অমসুং অচৌবা হি অমা শারম্মী। মৈহৌরোন ৬:১৩, ১৪, ১৮, ১৯, ২২
নোহা অফবা মী অমা ওইরম্মী। যেহোবানা নোহাদা হায়রম্মী মদুদি মহাক্না ফত্তবা মীয়ামশিংদু অচৌবা ঈশিং ইচাও অমনা মাঙহল্লগনি।
ঈশ্বরনা নোহাদা অচৌবা হি অমা শাদুনা মদুদা মহাক্কী ইমুং মনুং অমদি মখল খুদিংগী শা উচেকশিং পুশিন্নবা হায়রম্মী।
নোহানা লাক্কদৌরিবা ঈশিং ইচাও অদুগী মরমদা মীয়ামদা মাংজৌননা চেকশিন ৱাহৈ হায়রম্মী, তৌইগুম্বসুং মখোয়না মদু তাখিদে। খরনা নোহাবু নোক্নবীখি, অতোপ্পশিংনদি মহাকপু তাথীরম্মী।
হি অদু শাবা লোইরবা তুংদা নোহানা শা-উচেকশিংদু মনুংদা পুশিনলম্মী।


text:
চাইল্ড দিভেলপমেন্ট অমসুং ঙন্না তম্বা
তোপিক অসিনা চাইল্ড দিভেলপমেন্ট অমসুং ঙন্না তম্বগা মরি লৈনবা ইনফোর্মেসন পীরি।
- চাইল্ড দিভেলপমেন্ট হায়বসি অঙাং অমনা হকচাং ফনা, মেন্টেল এলর্ট ওইনা, পুক্নিং ৱাখল ফনা, সমাজদা তিনবা য়ানা অমসুং তম্নিংবগী শেম শাদুনা ইনখৎলকপা অমসুং চাউখৎলকপদা লাক্লিবা অহোংবশীং অদুবুনি।
- অঙাং অমগী পুন্সিগী অহানবা চহি মঙা অসি মপুংওইনা মরুওই। মখোয় অসি অঙাংশীংগী তুংগী হকশেল, নুংঙাইবা, ইনখৎপা, চাউখৎপা অমসুং স্কুলদা, ইমুংদা অমসুং কম্যুনিটিদা অমসুং পুন্সিদা মীকোক থোংনবগী য়ুম্ফমনি।
- হন্দক্তা পাংথোকখিবা রিসর্চতগী খংলে মদুদি অহানবা চহি মঙা অসি মরুওইনা অঙাংগী ব্রেইন শেমগৎপদা য়াম্না মরুওই অমসুং অহানবা চহি অহুম অসিনা অঙাংগী ব্রেইন আর্কিটেকচর শেম্বদা খ্বাইদগী মরুওই। ঙন্না ফংবা এক্সপিরিএন্সশীংনা ব্রেইনগী ওর্গানাইজেসনেল দিভেলপমেন্ট অমসুং ফঙ্কসনিং অসিগী পুন্সি চুপ্পগী ওইবা য়ুম্ফম থোল্লি। মতৌ করম্না অঙাংনা লর্নিং স্কিলশীং অমসুং সোসিএল অমসুং ইমোসনেল এবিলিটিশীং শেমগৎলকপগে হায়বদুদা হকথেংনবা শাফু পী।
- অঙাংশীংনা মখোয়গী পুন্সিগী অঙনবা চহি শরুকশীংদনা অতৈ মতমশীংদগী হেন্না খংবা থুই। মখোয়না চাউরবা মতমদা কনফিদেন্স ওইরক্কদবা থাজবগী অমসুং সেক্যুরিটিগী ৱাখল্লোন অসি শেমগৎনবা নুংশিবা অমসুং য়েংশিনবীবা হায়বসি মথৌ তাই।
- পীক্লিবা অমসুং পুংকক চাউরবা অঙাংশীং অসিনা নুংশিবা অমসুং মিনুংশী, পুক্নিং চংবা, পুক্নিং থৌগৎপা অমসুং মেন্টেল ষ্টিমুলেসনগা লোয়ননা মচি ওইবা চিঞ্জাকশীং অমসুং অফবা হেলথ কেয়র ফংবা মতমদা হেন্না য়াংনা চাউখৎপা, তম্বা অমসুং ইনখৎপা হায়বদু ওই।
- অঙাংনা ইনখৎলকপগী ষ্টেজশীং খংজিনবনা মমা মপাশীংবু অঙাং অদুবু মহাক্না চাউখৎলকপা অমসুং ইনখৎলকপা মতমদা করি এক্সপেক্ট তৌগনি অমসুং করম্না সপোর্ট তৌগদগে হায়বদু খংহনবদা মতেং পাংই।
- সেটিং কয়াদা, অঙনবা চাইল্ডহুদ প্রোগ্রামশীংনা মমা মপা অমসুং মখোয়গী অঙাংশীংবু, য়ুমদগী স্কুলদা চৎপগী মরুওইবা ত্রান্সিসন মনুং চল্লিবা, পিক্লিঙৈদগী চহি 8 ফাউবদা সপোর্ট তৌই।
- অঙাং পুম্নমক্না ইমুং অমদা য়োকপীবগী অমসুং ক্বালিটি হেলথ কেয়র, অফবা মচি ওইবা চিঞ্জাক, এজুকেসন, মাং-তাকপা, ফু-চৈবা অমসুং তুহৎপীবদগী ঙাকথোকপীনবগী খুদোংচাবা ফংবগী হক লৈ। অঙাংশীংনা মখোয়গী পুন্সিদা মপুংফাবা তৌবা ঙম্বদু য়ৌবা ঙমহনগদবা অকোয়রোন অমদা চাউরক্নবগী হক লৈ।
- হকশিং অসি শোয়দনা ইকাইখুম্নবা, ঙাকপা অমসুং ফংহনবা হায়বসি মমা-মপাশীং, অতৈ য়েংশিনবীরিবশীং অমসুং ইমুং-মনুংগী মেম্বরশীং, কম্যুনিটিশীং, সিভিল সোসাইটি অমসুং সরকারগী মথৌনি।
মরুওইবা ৱাফমশীং:
- অঙনবা চহিগী শরুকশীং, মরুওইনা পুন্সিগী অহানবা চহি অহুম অসি অঙাংগী ব্রেইন শেমগৎপগীদমক য়াম্না মরুওই। নুপী নত্ত্রগা নুপা অদুনা উবা, শোকপা, মহাউ তংবা, মনম নম্বা নত্ত্রগা তাবা পুম্নমক্তুনা ব্রেইন অদু ৱাখল খনবা, ৱাখলদা ফাউবা, লেংবা অমসুং তম্নবগীদমক্তা শেম্বদা মতেং পাংই।
- অঙাংশীংদি হেক পোকপা মীৎকুপ্তগী য়াংনা তম্বা হৌই। মখোয়বু চেক্সিন্না য়েংশীল্লিবা মমা মপা অমসুং অতৈ য়েংশিনবীরিবা মীওঈশিংনা মীনুংশি, পুক্নিং চংবা অমসুং হরাউ তয়াম তৌবগী মথক্তা অফবা মচি ওইবা চিঞ্জাক, চুনবা হেলথ কেয়র অমসুং প্রোটেক্সন পীরবা মতমদা মখোয়না খ্বাইদগী ফনা চাউখৎলি অমসুং খংজিল্লি।
- অঙাংশিংবু শান্ননবা অমসুং অনৌবা পোৎশকশীং য়েংনবা পুক্নিং থৌগৎপনা মখোয়বু সমাজগী, পুক্নিংগী, হকচাংগী অমসুং ৱাখলগী ওইবা মওংদা তমশিনবা অমসুং চাউখৎহনবদা মতেং পাংই। মসিনা অঙাংশীংবু স্কুলদা চৎহন্নবগী থৌরাং তৌবদা মতেং পাংই।
- অঙাংশীংনা মখোয়গা য়াম্না নক্নবা মীওইশীংগী লমচৎ-শাজৎ অদু মতৌ তমদুনা করম্বা লমচৎ-শাজৎ চৎকদগে (সমাজগী অমসুং পুক্নিংগী) হায়বদু তমশিল্লি।
- মতম চানা প্রাইমারি স্কুলদা চংবনা অঙাং অমগী চাউখৎপগী লেপ্তবা পরিং লৈহনবদা য়াম্নমক মরুওই। মমা মপাশীং, অতৈ য়েংশিনবীরিবশীং, ওজাশীং অমসুং কম্যুনিটিদগী সপোর্ট লৈহনবা হায়বসি য়াম্না মরুওই।
- অঙাং পুম্নমক্না মান্নবা মওংদা চাউখৎলি অদুবু অঙাং অমমম্না মশা মশাগী ওইবা মওংদা চাউখৎলি। অঙাং খুদিংমক্কী মশা মশাগী ওইবা পামজবা, অশাউবা, মীগা লোন্দিন্নবা অমসুং তমশিনবগী মওং লৈজৈ।
ঙাক্লৌ ওইবা ইনফোর্মেসন
অঙনবা চহিগী শরুকশীং, মরুওইনা পুন্সিগী অহানবা চহি অহুম অসি অঙাংগী ব্রেইন শেমগৎপগীদমক য়াম্না মরুওই। নুপী নত্ত্রগা নুপা অদুনা উবা, শোকপা, মহাউ তংবা, মনম নম্বা নত্ত্রগা তাবা পুম্নমক্তুনা ব্রেইন অদু ৱাখল খনবা, ৱাখলদা ফাউবা, লেংবা অমসুং তম্নবগীদমক্তা শেম্বদা মতেং পাংই।
অঙাং অমগী ব্রেইন অসি পুন্সিগী অহানবা চহি মঙা, মরুওইনা অহানবা চহি অহুম অসিদা য়াম্না য়াংনা চাউখৎলি। মসি খোংজেল য়াংবা ৱাখল-লৌশীং, লোল, সমাজ, পুক্নিংগী অমসুং লেং ওৎপগী লমদা চাউখৎপা মতম্নি। খুদম ওইনা, অঙাং অমনা থা 15দগী 18 শুরকপা ফাউবদা ৱাহৈ কয়া তম্বা হৌই। স্কুল তমদ্রিঙৈগী মতমদা খোংজেল য়াংনা লোল তম্বা হৌই।
অঙাংগী ব্রেইন অসি মহাক্না উবা, পুক্নিংদা ফাউবা, মহাউ, মনম অমসুং তাবা মতমদা চাউখৎলকই। অঙাং অদুনা ৱাখল অমা শিজিন্নবা খুদিংগী, ন্যুরেল কনেক্সন অমা অঙাং অদুগী ব্রেইনদা শেম্মী। অনৌবা এক্সপিরিএন্সশীং কয়ারক হন্না ফংলবদি মদুনা অনৌবা কনেক্সনশীং শেম্বদা মতেং পাংই অমসুং মদুনা হৌজিক অমসুং কোন্না অঙাং অদুনা খনবা, পুক্নিংদা ফাউবা, চৎপা শাজৎ অমসুং তম্বগী মওং মতৌ লেপ্পি।
অঙাং অমসুং য়েংশিনবীরিবা মীওই অদুগী মরক্তা লৈনরিবা অচেৎপা মরি অদুনা অঙাংগী চাউখৎলক্লিবা ব্রেইন অদু শেমগৎনবগী খ্বাইদগী ফবা মরিনি। য়েংশিনবীরিবা মীওই অমনা শান্নবা অমসুং ঈশৈ শকপা, ঙাংবা নত্ত্রগা অঙাং অদুদা ৱারি অমা লিবা মতমদা অমসুং মহাক অদুবু অফবা চিঞ্জাক, নুংশিবা অমসুং মীনুংশি পীবা মতমদা অঙাং অদুগী ব্রেইন অদু চাউখৎলি। মশা মউ ফনা লৈবা, য়েংশিনবীরিবা মীওই অদুগা ৱারি-ৱাতাই তৌবা অমসুং শাফবা অমসুং তরু-তনানবা অকোয়রোন অমদা লৈবনা অঙাং অমগী চাউখৎপা, ইনখৎপা অমসুং তুংগী তৌবা ঙম্বদা অচৌবা খেৎনবা অমা লৈহনবা ঙম্মী।
অঙাংশীংনা অঙনবা চহিশীংদা য়াম্না চেক্সিনবীবা অমসুং নুংশিবীবা মথৌ তাই। অঙাং অদুবু পম্বীবা, নুংশিবা উৎপীবা অমসুং ৱারি শাবীবনা ব্রেইন চাউখৎহল্লি অমসুং পুক্নিং চাউখৎহনবদা মতেং পাংই। মমাগা নক্না লৈজবা অমসুং খোম্লাং ইনবীবনা ইমোসনেল সেক্যুরিটিগী ৱাখল্লোন লৈহল্লি। অঙাং অদুনা চিঞ্জাক অমসুং নুংঙাইবা ফংনবা খোম্লাং থকই।
চহি য়ামদ্রিবা অঙাংশীংগীদমক্তদি কপ্পা হায়বসি পাউ ফাউননবগী লম্বী অমনি। অঙাং কপ্পদা লৌখৎপীবনা অমসুং/নত্ত্রগা মঙোন্দা নুংশিনা ৱারি শাবীবনা থাজনবা অমসুং সেক্যুরিটি শেমগৎপদা মতেং পাংগনি।
মমা, মপা নত্ত্রগা অতোপ্পা নুংশিনা য়েংশিনবীরিবশিংগা অসিগুম্বা মখলগী ঙন্না নুংশিনবা অমসুং এটেচমেন্ট লৈহনবনা অঙাং অমনা পুন্সিগী ওইনা তৌবা ঙম্বশীং শাগৎপদা মতেং পাংই। মসিগী মনুংদা মখাগী তৌবা ঙম্বশীং অসি মনুং চল্লি:
- তম্বা
- মশানা মশাবু থাজবা অমসুং মশাবু থাক ৱাংনা লৈজবা
- পোজিটিভ ওইবা সোসিএল স্কিলশীং
- তুংগী চহিশীংদা মায়পাকপা মরি লৈবা
- মীনুংশিগী ৱাখল্লোন শেমগৎপা
অঙাংশীংগী ব্রেইন চাউখৎলক্লিঙৈদা তশেংবা অমসুং মপাঙ্গল লৈবা মখোয়গী ইমোসনশীংসু শেমগৎলকই। অঙাংশীংনা করিগুম্বা মখোয়না পাম্লিবা পোৎশক অদু ফংদবা মতমদা খোইরাং খোইশাউনবা পোক্লকপা য়াই। মখোয় অসি অনৌবা শকখংদবা মীওইশীং, অনৌবা ফিভম নত্ত্রগা অমম্বনা তোইনা কিহল্লি। তৌথোরকপশীংদা নোক্নবীবা, দন্দি পীবীবা নত্ত্রগা থৌশাবীদবা অঙাংশীং অদু ইকাই থীগনবা অমসুং অনিংবা অপাম্বশীং ফজনা ফোংদোকপা ঙমদবা ওইগল্লি। অঙাংশীংনা পুক্নিংগী অপাম্বা ফোংদোকপা মতমদা করিগুম্বা য়েংশিনবীরিবা মীওইশীং অদুনা খাংবা কনবা অমসুং মীনুংশি লৈবা উৎপীরবদি অঙাং অদু নুংঙাইনা, সেক্যুওর ওইনা অমসুং তংদু লৈতানা চাউখৎপা ঙমগনি।
নুপামচা অমসুং নুপীমচাশীংদা চপ মান্নবা হকচাংগী, পুক্নিংগী, ৱাখলগী অমসুং সমাজগী ওইবা মথৌ তাবশীং লৈ। খংজিনবা-তমশীনবদা অনিমক্কী চপ মান্নবা কেপাসিটি লৈ। অনিমক্কী ওইনা চপ মান্নবা মীনুংসি, পুক্নিং চংবা অমসুং অয়াবা পীবা মথৌ তাই।
চহি য়ামদ্রিবা অঙাংশীংনা করিগুম্বা মখোয়বু মপান্থোংগী নত্ত্রগা পুক্নিংগী দন্দি পীবীরবা, হিংসা তৌবীরবা, থৌশাবীদবা নত্ত্রগা ফুবা-চৈবা তৌরবা, পুক্নিং ৱাবা অমসুং নুংসিনদবনচিংবা ৱাখলগী অনাবা লৈবা ইমুংশিংদা লৈরবদি মখোয়দা কা হেনবা পুক্নিংগী নুংঙাইতবা লৈবা য়াই। অসিগুম্বা পুক্নিংগী নুংঙাইতবা অসিনা চাউখৎলক্লিবা ব্রেইনদা ঈথীল পী অমসুং অঙাং ওইরিঙৈদা অমসুং মতুংগী পুন্সিদা লৌশীংগী, সমাজগী অমসুং পুক্নিংগী অশোনবা লৈহল্লকপা য়াই।
শাউবগা লোয়ননা মপান্থোংগী নত্ত্রগা পুক্নিংগী দন্দি পীবা অঙাংশীং অসি মখোয় মশামক শাথীবা ওইগল্লি। অঙাংশীংগী লমচৎ-শাজৎ শেমদোক্নবা পোজিটিভ অমসুং ইফেক্টিভ ওইবা লম্বীশীংগী মনুংদা মখাগীসি চল্লি:
- অঙাং অমদা করি তৌগনি অমসুং করি তৌরোইদগে হায়বদু শন্দোক্না তাকপীবা
- অকক্নবা লমচৎ-শাজৎশীংদা লেপ্তনা পাউখুম পীবিবা
- অফবা লমচৎ-শাজৎশীংদা থাগৎপীবা
মমা মপাশীং অমসুং অতৈ য়েংশীনবীরবশীংনা তৌরিবা থৌওংশীং অসিনা অঙাংশীং অদুগী পুক্নিং থৌগৎলি অমসুং মরম অসিদগী মখোয় অসি ইমুং অদুগী ফজনা চুশিন্নবা অমসুং প্রদক্টিভ ওইবা মেম্বরশীং ওইরকই।
মমা মপা অনিমক অমসুং অতৈ ইমুং মনুংগী মেম্বরশীং অসি অঙাংশীংনা চাউখৎপা, তমশিনবা অমসুং ইনখৎনবগী য়েংশিনবীবা অমসুং শেম্বীবগীদমক মথৌ তাই। মখোয়না নুপীমচা অমসুং নুপামচা অনিমক চপ মান্ননা লৌবা তাই অমসুং মখোয়বু খংজিন হৈজিন্নবা অমসুং থীজিন্নবা পুক্নিং থৌগৎপীগদবনি – মসিনা স্কুলদা থানবগী মরুওইবা শেম শাবনি।
মালেমগী মমাশীংনা মহৌশানা মখোয়গী অঙাংশীংগী হক অমসুং মথৌ তাবশীং ফংহনবদা মরুওইবা শক্লোন লৌরি। মখোয়না মখোয়গী অঙাংশীংবু নুংশিবা, পীজবা, থেম্বীবা, তাকপীবা, শান্নমিন্নবা অমশুং য়েংশিনবগী থৌদাং লৌরি।
মপা অমগী থৌদাং অসি মমা অদুগুম্না মখোয়গী অঙাংশীং য়েংশিনবা অমসুং পীজ পীথকপা অমসুং মখোয়গী হকশিং ঙাক-শেনবদা য়াম্না মরুওই। মপা অমনা মচানুপীশীং অমসুং মচানুপাশিংবু চপ মান্ননা মরুওই হায়বদু ফাউহনবা তাই। মমা অদুগা চপ মান্ননা, মপা অদুনা মখোয়গী অঙাং অদুগী মথৌ তাবা নুংশিবা, মীনুংশি, অয়াবা, পুক্নিং থৌগৎপা অমসুং য়েংশিনবীবা অসি ফংহনবদা মতেং পাংবীবা য়াই। মপা অমসুং মমা অনিমক্না পুন্দুনা অঙাং অদুবু মগুন লৈবা মহৈ-মশীং অমসুং অফবা মচি ওইবা চিঞ্জাক অমসুং হেলথ কেয়র শোয়দনা ফংহনবা য়াই।
অঙাংশীংদি হেক পোকপা মীৎকুপ্তগী য়াংনা তম্বা হৌই। মখোয়বু চেক্সিন্না য়েংশীল্লিবা মমা মপা অমসুং অতৈ য়েংশিনবীরিবা মীওঈশিংনা মীনুংশি, পুক্নিং চংবা অমসুং হরাউ তয়াম তৌবগী মথক্তা অফবা মচি ওইবা চিঞ্জাক, চুনবা হেলথ কেয়র অমসুং প্রোটেক্সন পীরবা মতমদা মখোয়না খ্বাইদগী ফনা চাউখৎলি অমসুং খংজিল্লি।
শোকপা-পায়বা, মনম নম্বা, উবা অমসুং মহাউ অসি অঙাং অদুনা মহাক্কী সংসার অসি খংজিনবদা শিজিন্নবা খুৎলাইশীংনি।
মীনুংশি, পুক্নিং চংবা অমসুং ফজনা লোয়নবা
অঙাংশীংগি মকোক অসি মখোয়না ৱারি শাবা, থেংবা-শোকপা অমসুং লক্নবনচিংবা মতমদা, মখোয়না মশক খংবা মায়থোং অমসুং খোঞ্জেলশীং উবা মতমদা; অমসুং মখোয়না তোঙান-তোঙানবা পোৎশকশীং শিজিন্নবা মতমদা য়াংনা চাউখৎলি।
অঙাংশিংনা মখোয়বু নুংশিবিবা ফাউবা অমসুং পোক্লকপদগী সেক্যুওর ওইনা খঞ্জবা মতমদা অমসুং ইমুং মনুংগী মীওইশীং অমসুং মখোয়গা নক্নবা অতোপ্পা মীওইশীংগা শান্ন-খোৎনবা অমসুং ৱারি শান্নবা মতমদা থুনা তম্মী। মমা, মপা অমসুং অতৈ য়েংশিনবীরিবা মীওইশীংনা হেন্না তোইনা শান্নমিন্নবা, ৱারি-ৱাতাই তৌবা অমসুং অঙাংদুনা হায়বা তাবিবা মতমদা মহাক অদুনা হেন্না য়াংনা তম্মী।
মমা মপা অমসুং অতৈ য়েংশিনবীরিবা মীওইশীংনা পিক্লিবা অঙাংশীং অমসুং পুংকক চাউরবা অঙাংশীংদা তোইনা ৱারি-ৱাতাই তৌবা, পাবা অমসুং ঈশৈ শকপীগদবনি। করিগুম্বা অঙাং অদুনা ৱাহৈশীং অদু খংদ্রবফাউবদা অসিগুম্বা অঙনবা ‘ৱারি ৱাতাই’ অসিনা সোসিএল অমসুং লোলগী স্কিলশীং অমসুং লর্নিং কেপাসিটিশীং হেনগৎহনবদা মতেং পাংই।
মমা মপা অমসুং অতৈ য়েংশিনবীরিবা মীওইশীংদুনা অঙাংশীং অদুদা য়েংনবা, তানবা, মনম নম্নবা, পায়নবা অমসুং শান্ননবা অনৌবা, পুক্নিং চিংশিনগদবা অমসুং শাফবা পোৎশকশীং পীদুনা মখোয়বু তমশিনহনবা অমসুং চাউখৎহনবদা মতেং পাংবা য়াই।
সেক্যুওর ওইরে অমসুং নুংশিরে খঞ্জবা অঙাংশীং অসিনা স্কুলদা হেন্না ফজনা মহৈ তম্মী, হেন্না মশানা মশাবু থাজজৈ, মশাগী থাক শেম্মী অমসুং পুন্সিগী শিংনবা কয়াদা হেন্না কোম্না মায়রোং য়াই।
অফবা মচি ওইবা চিঞ্জাক পীজবা
অহানবা থা তরুক্তা খোম্লাংখক্তা ইনবীবা, থা তরুক শুবদা শাফবা অমসুং মচি ওইবা চিঞ্জাক পীজবা অমসুং চহি অনি নত্ত্রগা হেনবা ফাউবদা খোম্লাং লেপ্তনা ইনবীবনা অঙাং অদুদা খ্বাইদগী হেনবা মচি ওইবা চিঞ্জাক অমসুং হকশেলগী কান্নবা পী। পীজ-পীথকপা মতম অসি অঙাং অদুনা মীনুংশি ফংনবগী অমসুং মমা, মপা নত্ত্রগা অতৈ য়েংশিনবীরিবা মীওই অদুগা কন্টেক্ট তৌনবগী তঞ্জা অমসুনি।
অফবা মচি ওইবা চিঞ্জাক হায়বসি অঙাং অমনা চাউখৎপগী অমসুং ইনখৎপগিদমক য়াম্না মরুওই। মীরোল্লিবী নুপী অমা অমসুং চহি য়ামদ্রিবা অঙাং অমগী চানবা চিঞ্জাক অসি মখল-মখা কয়াগী ওইগদবনি অমসুং মচি ওইবা চিঞ্জাক ওইগদবনি। মসিগী মনুংদা চংদ্রবা য়াদবা ন্যুত্রিএন্টশীং হায়বদি অঙাং অমগী মশানা চাউখৎপদা অমসুং এনর্জি লৌবদা মতেং পাংগদবা ফেট অমসুং প্রোটিনশীং, অনাবা থীংবদা মতেং পাংনবা ভিটামিন A, অঙাং অমগী ব্রেইন মশা ফনা চাউখৎহল্লিবা আইওদিন অমসুং অঙাং অমগী মেন্টেল অমসুং ফিজিকেলগী তৌবা ঙম্বা ঙাক্লিবা আইরন অসি য়াউরি।
মমা অদুনা অঙাং অদু খোম্লাং ইনবদা মরুওইবা থৌদাং লৌরবসু মপা অদুনা মচি ওইবা চিঞ্জাক শোয়দনা পীজদুনা, ইমুং মনুংগী অমসুং অঙাং শেন্নবগী দায়ত্ব লৌদুনা অমসুং মহাকপু, অঙাংবু, মথক্কী অঙাংশীং অমসুং অতৈ ইমুং মনুংগী মেম্বরশীংবু পুক্নিংগী ঙাক্লৌ পীদুনা মতেং পাংবীবা য়াই।
মওং চুম্বা হেলথ কেয়র
হেলথ ৱার্কর অদুনা মমা মপা অমসুং অতৈ য়েংশিনবীরিবা মীওইশীং অদুদা মখাদা পীরিবশীংসিগী মরমদা খংহনবা তাই:
- মথৌ তাবা ইমুনাইজেসনশীং অমসুং ইনগদবা মতম তাকপা
- এনেমিয়া অমসুং পেরাসাইটনা থোকহনবা লায়নাশীং থা 6 হেল্লবা অঙাংশীংদা করম তৌনা চংহল্লোইদগে তাকপা
- করিগীদমক্তা তিন লৌথোকপা (deworming) অসি মরুওইরিবনো তাকপা
- মতৌ করম্না অঙাং অদুদা মহাক্কী অফবা মেন্টেল অমসুং ফিজিকেলগী দিভেলপমেন্ট লৈহন্নবগীদমক আইরন অমসুং ভিটামিন Aগুম্বা মতিক চাবা মচি ওইবা চিঞ্জাকশীং শোয়দনা ফংহনগদগে তাকপা
এনেমিয়ানা নাবা, মতিক চানা পীজদ্রবা নত্ত্রগা তোইনা নাগনবা অঙাংশীংনা মশা-মউ ফবা অঙাংশীংদগী হেন্না কোম্না কিগনবা অমসুং পুক্নিং শোন্থবা থোকপা য়াই। মখোয় অদু অতৈ অঙাংশীংগা শান্নবা, খংনবা হোৎনবা অমসুং ৱারি ৱাতাই শাবা ৱাৎকনি। অঙাংশীং অসিবু মশা মউ ফবা ওইহন্নবা অখন্ননা পুক্নিং চংবীবা, য়েংশিনবীবা অমসুং চানবা, শান্ননবা অমসুং অতৈগা ৱারি ৱাতাই শান্ননবা পুক্নিং থৌগৎপীবা মথৌ তাই।
মতম চানা ইমুনাইজেসন লৌখ্রবা, মওং চুম্না মচি ওইবা চিঞ্জাক পীজরবা, হকশেলগী চেক্সিন থৌরাং লৌরবা অমসুং নুংশিবা উৎপীরবা অঙাংশীং অদুনা হেন্না ফজনা হিংবগী থাজবা লৈ। মখোয় অদুনা লোল, সমাজগী, পুক্নিংগী অমদি লেং ওৎপগী মতাংদা হেন্না তমশিনবা, খংজিনবা অমসুং চাউখৎপা ঙম্মী।
হেন্না কুপ্না য়েংসিনবিবা অমসুং চেক্সিন থৌরাং লৌবীবা মমা মপা অমসুং/নত্ত্রগা অতৈ য়েংশিনবীরবশীংদগী ফংবা ঙাক-শেনবা অমসুং য়েংশিনবা
অপীকপা অমসুং পুংকক চাউবা অঙাংশীং অসি মতম শাংনা মথন্তা থাদোকপীরোইদবনি। মসিনা মখোয়গী ফিজিকেল অমসুং মেন্টেল দিভেলপমেন্ট থীন্থহল্লি। মসিনা মখোয়বু এক্সিদেন্ট থোকহনবা য়াবগী খুদোংথীবসু লৈহল্লি।
নুপামচাশীংনা মথৌ তারিবা চিঞ্জাক্কী চাং, নুংশিবীবা, পুক্নিং চংবীবা অমসুং য়েংশিনবা অদু চপ মান্ননা নুপীমচাশীংগী ওইনসু মথৌ তাই। অপিকপা অমসুং পুংকক চাউবা অঙাং পুম্নমকপু মখোয়না অনৌবা খরা তম্বা অমসুং অনৌবা ৱাহৈ খরা হায়বা হৈরকপদা পুক্নিং থৌগৎপীবা অমসুং থাগৎপীবা মথৌ তাই।
হেলথ কেয়র, এজুকেসন অমসুং লিগেল অমসুং সোসিএল সর্ভিসকুম্বদা পীরিবা নুপামচা অমসুং নুপীমচাশীংগী অধিকার অদু ফংহনবদা মতেং ওইনবগীদমক মখোয়গী পোকপদু রেজিষ্টর তৌশিনবীগদবনি।
অঙাংশিংবু শান্ননবা অমসুং অনৌবা পোৎশকশীং য়েংনবা পুক্নিং থৌগৎপনা মখোয়বু সমাজগী, পুক্নিংগী, হকচাংগী অমসুং ৱাখলগী ওইবা মওংদা তমশিনবা অমসুং চাউখৎহনবদা মতেং পাংই। মসিনা অঙাংশীংবু স্কুলদা চৎহন্নবগী থৌরাং তৌবদা মতেং পাংই।
অঙাংশীংনা শান্নৈ মরমদি মসি নুংঙাই। শান্নবা হায়বসিসু মখোয়না তমশিনবগী অমসুং চাউখৎপগী মরুওইবা মচাক অমনি। নিয়ম নাইনা অমসুং নাইদনা শান্নবা অনিমক্না অঙাং অমগী তুংগী খংজিন হৈজিনবা অমসুং পুন্সিগী স্কিলশীং শেমগৎপদা য়ুম্ফম অমা ওই। মসিনা অঙাংশীংবু:
- মখোয়গী লৌশীং, এক্সপিরিএন্স, খংনিংবা-হৈনিংবা অমসুং থাজবা হেনগৎহনবদা মতেং পাংই
- অনৌবা থবকশীং তৌদুনা, ফলশীং চাংদম্নদুনা, ৱাহংশীং হংদুনা অমসুং শিংনবশীং থেংনদুনা খংজিন-তমশিনবদা মতেং পাংই।
- লোলগী, খনবগী, থৌরাং শেম্বগী, শিন্দোক-শিঞ্জিন তৌবগী অমসুং ফিরেপ লৌবগী স্কিলশীং শেমগৎপদা মতেং পাংই।
মীমান্নদ্রবা নত্ত্রগা ক্রোনিক ওইনা নারবা হায়বদি HIVগা লোয়ননা হিংলিবা অঙাংগুম্বশীং অসি অতৈ অঙাংশীং অমসুং অহলশীংগা পুন্না শান্নহনবা অমসুং পুক্নিং থৌগৎপা অসি য়াম্না মরুওই।
মমা মপা অমসুং অতৈ য়েংশিনবীরিবা মীওইশীংনা অঙাংশিংগা লোয়ননা মখোয়গী মমালোন্দা ৱারি-ৱাতাই তৌবনা অঙাংশীংবু মখোয়গী খনবগী অমসুং ফোংদোকচনবগী তৌবা ঙম্বশীং হেনগৎহল্লি। অঙাংশীংদা ঈশৈ শকপীবা, ৱারি লিবীবা অমসুং পাবীবা, শৈরেং থীবীবা অমসুং গেমশীং শান্নহনবনা অঙাংশীংনা লোল অসি লায়না অমসুং থুনা খংই।
নুপীমচা অমসুং নুপামচাশীংনা মচিন-মনাউশীং অমসুং মপুবোক মনেম্বোকশীং য়াউনা ইমুং মনুংগী মেম্বরশীংগা চপ মান্ননা শান্নবা অমসুং ৱারি ৱাতাই তৌবা অমসুং ইমুংগী মপান্দা থবক তৌবগী তঞ্জা অদু মথৌ তাই। মমা অমসুং মপাগা শান্নবা অমসুং ৱারি ৱাতাই তৌবনা অঙাং অমসুং মমা মপা অনিমক্কা লৈনবা মরি হেন্না ফগৎহনবদা মতেং পাংই।
ইমুং মনুংগী মীওইশীং অমসুং অতৈ য়েংশিনবীরিবা মীওইশীংনা ময়েক শেংবা ইনষ্ট্রক্সনশীংগা লোয়নবা অচম্বা থবকশীং পীদুনা, শান্ননবা পোৎশকশীং পীদুনা অমসুং অনৌবা থবক থৌরমশীং খংহন্দুনা অঙাংশীংনা খংজিন তমশিনবদা মতেং পাংবা য়াই।
অঙাং পুম্নমক্না মখোয়গী দিভেলপমেন্ট অমসুং লর্নিংগীদমক অচম্বা শান্নবগী পোৎ-চৈ কয়া মথৌ তাই। ঈশীং, লৈঙোই, কার্দবোর্দকী বোক্সশীং, উগী বিল্ডিং ব্লোকশীং অমসুং চফু অমসুং মখুমশীং অসি শান্নপোৎ ওইনা দুকান্দগী লৈরক্তুনা তম্বা য়াবনা অঙাংশীংনা শান্ননবগীদমক য়াম্না ফৈ।
চহি নৌরিবা অঙাং অমনা করিগুম্বা অমা মতেং য়াউদনা তৌনবা হোৎনরকপা মতমদা মমা মপা অমসুং শেন্নরিবা মীওইশীং অদু য়াম্না খাংবা কনবা তাই। অঙাংশীংনা মখোয়না হেক মায়পাক্ত্রিফাউবা হোৎনদুনা তমশিল্লি। অঙাং অদুবু খুদোংথীবদগী হেক ঙাকথোক্লিবমখৈ, অনৌবা অমসুং অরুবা থবক অমা তৌবা হায়বসি অঙাং অদুগী দিভেলপমেন্টদা পোজিটিভ ওইবা খোংথাং অমনি।
অঙাংশীং অসি লেপ্তনা হোংই অমসুং অনৌবা তৌবা ঙম্বশীং শেমগৎলি। শেন্নরিবা মীওইনা অহোংবশীং অসি য়েংগদবনি অমসুং অঙাংদুনা চৎলিবা মায়কৈ অদুগী মতুং ইনবীগদবনি। অঙাংশীংদা পাউখুম পীবীবা অমসুং পুক্নিং থৌগৎপীবনা মখোয়বু হেন্না য়াংনা দিভেলপ তৌবদা মতেং পাংই।
পুংকক চাউরবা অঙাংশীংনা চহি য়ামখৎলকপগা লোয়ননা মখোয়না খং-হৈজিনবগী অমসুং মখোয়গা চহি মান্নবা অঙাংশীংগা তোৎন-তিন্নবগী তঞ্জা মথৌ তারকই। য়ুমদা নত্ত্রগা নর্সরি স্কুল নত্ত্রগা কিন্দরগার্টেন অমদা ত্রেন তৌরবা শেন্নবা মীওই নত্ত্রগা ওজা অমনা তাকপীবা গ্রুপ লর্নিং এক্টিভিটিশীং অসি অঙাংশীং অদুনা স্কুল চৎপা হৌনবগী শেম-শাবদা মতেং পাংই।
অঙাংশীংনা মখোয়গা য়াম্না নক্নবা মীওইশীংগী লমচৎ-শাজৎ অদু মতৌ তমদুনা করম্বা লমচৎ-শাজৎ চৎকদগে (সমাজগী অমসুং পুক্নিংগী) হায়বদু তমশিল্লি।
অতোপ্পশীংদা য়েংদুনা অমসুং মতৌ তমদুনা চহি য়ামদ্রিবা অঙাংশীংনা মতৌ করম্না সমাজগী মরক তিনগদগে হায়বদু খং-হৈজিল্লি। মখোয়না ময়াম্না য়াবা অমসুং য়াদবা লমচৎ-শাজৎ মখলশীং তমশিল্লি।
মপুং-মরৈ ফারবা নহাশীং, ময়াম্বা-মচেশীংনা শেম্বা খুদমশীং অসিনা অঙাং অমগী লমচৎ-শাজৎ অমসুং মগুন শেম্লিবা খ্বাইদগী কনবা ঈথীলনি। অমরোমদা হায়রবদা অঙাংশীংনা অতোপ্পগী মতৌ তমদুনা খং-হৈজিল্লি। করিগুম্বা নুপা অমসুং নুপীশীংনা অমনা অমবু মান্ননা লৌনদ্রবদি অঙাং অদুনা মদু য়েংগনি, তমগনি অমসুং মদুগী মচৎ অদু লৌশীনখিবসু য়াই। করিগুম্বা অহলশীংনা লাউ-খোংলবা, অশাউবা লমচৎ চৎলবা, তুহৎলবদি অঙাংশীংনসু লমচৎ শাজৎ মখল অসি তমশিনগনি। করিগুম্বা অহলশীংনা অতোপ্পশীংবু মীনুংশি, ইকাই খুম্নবা অমসুং খাংবা কনবগা লোয়ননা তিন্নরবদি, অঙাংশিংনসু মখোয়গী লমচৎ অদু ইনগনি। করিগুম্বা মমা অমসুং মপা অদুনা অমনা অমবু নুংশিনবা অমসুং ইকাই খুম্নবগা লোয়ননা লোয়নরবদি মসি মখোয়গী অঙাংশীং অদুনা তমগনি অমসুং মখোয়না চাউরক্লবা মতমদা মদুগা মান্ননা তৌরকপা য়াই।
অঙাংশীংনা তৌশিন্নবা পাম্মি। মসি পুক্নিং থৌগৎপীগদবনি মরমদি মসিনা মখোয়গী ৱাখলনা শাবগী অমসুং শেমগৎপগী তৌবা ঙম্বা হেনগৎহল্লি। মসিনা অঙাং অদুবু মীওই কয়াগী তোঙান-তোঙানবা লমচৎশীং খংবদসু মতেং পাংই।
মতম চানা প্রাইমারি স্কুলদা চংবনা অঙাং অমগী চাউখৎপগী লেপ্তবা পরিং লৈহনবদা য়াম্নমক মরুওই। মমা মপাশীং, অতৈ য়েংশিনবীরিবশীং, ওজাশীং অমসুং কম্যুনিটিদগী সপোর্ট লৈহনবা হায়বসি য়াম্না মরুওই।
অয়াম্বা লৈবাকশীংদদি, অঙাংশিংনা চহি 6 নত্ত্রগা 7 শুরকপদগী প্রাইমারি স্কুল চৎপা হৌই। স্কুল চৎপা হৌবা হায়বসি অঙাং অমনা ইনখৎলকপদা খ্বাইদগী মরুওইবা তাংকক অমনি।
নুপীমচা অমসুং নুপামচা অনিমক্না স্কুল অসি মতাং চাবা চহিদা (মখোয়গী লৈবাক অদুগী পোলিসিগী মতুংইন্না) চৎহৌগদবনি। মখোয়না স্কুলদা চংবা হৌবা মতমদা স্কুলগী ফোর্মেল সেটিংদা লাইরিক তম্বদা হরাউ তয়াম্না তম্নবগীদমক লোলগি স্কিলশীং অমসুং সমাজদা পুনবা ঙম্বা অমসুং ইমোসনেল দিভেলপমেন্ট অসি লৈবা মথৌ তাই।
অঙাংশীংনা মায়পাক্না স্কুলদা চুশিন্নবা ঙম্নবগিদমক মমা মপা অমসুং অতৈ শেন্নরিবা মীওইশীংগী সপোর্ট মথৌ তাই। মমা মপা অমসুং অতৈ য়েংশিনবীরিবশীংনা নুপামচা অমসুং নুপীমচা অনিমকপু স্কুল চাং নাইনা চৎহন্নবা অমসুং ফজনা শেম শান্নবগীদমক চপ মান্ননা অমসুং মপুং ফানা সপোর্ট তৌবীগদবনি। মখোয় অদু সমাজগী ওইনা পাংথোকপা থবক থৌরমশীংদা য়াউগদবনি। মসিনা অঙাংশীংবু স্কুলগী সেটিংদা চুশিন্নহনবদা মতেং পাংই, স্কুলগী লর্নিংগী অকোয়রোন্দা থুনা লৈতাহল্লি অমসুং স্কুল চাং নাইনা চৎহল্লি।
ওজাশীংনা লর্নিংগীদমক্তা মখোয়গী বেসিক পোটেন্সিএল অদু শেমগৎলক্লিবা নহা ওইরিবা অঙাংশীংবু সপোর্ট তৌনবগীদমক শেম-শাবা তাই। ওজাশীংনা নুপামচা অমসুং নুপিমচা অনিমক্কী কনফিদেন্স অদু শেমগৎপদা মরুওইবা থৌদাং লৈ। মসিনা মখোয়বু তম্বা মতমদা হরাউ তয়ামহনগনি অমসুং মায় পাকহনগনি। অঙনবা স্কুলগী মতমদদি তম্বা অমসুং খংবগী বেসিক মেদিয়ম অসি শান্নবা হায়বসিনা ওই। এক্টিভ লর্নিং অমসুং শরুক য়াববু পুক্নিং থৌগৎলিবা অঙাংগা মরি ফবা স্কুল অদুনা অঙাংশীংগীদমক্তা খ্বাইদগী ফবা তম্বগী অকোয়রোন পী।
ইমুং মনুং অমসুং স্কুলগা লোয়ননা লোকেল ওথোরিটি অমসুং সিভিল সোসাইটি অনিমক্কী কম্যুনিটিনা মখাগীশীংসি শেম্বদা শরুক য়াবা য়াই:
- কম্যুনিটি অদুগী মনুংদা স্কুল অসি প্রাইওরিটি অমা ওইনা শেম্বা।
- স্কুল অদু অঙাংশীংগিদমক্তা শাফবা অমসুং পুক্নিং চিংশিনবা মফম অমা শোয়দনা ওইহনবা।
- স্কুল মেনেজমেন্টদা কম্যুনিটি মেম্বরশীং য়াউহনবা অমসুং মমা মপা অমসুং ওজাগী এসোসিএসন লৈহনবা য়াউনা স্কুল অদুগী মথৌ তারিবা রিসোর্সশীং শোয়দনা লৈহনবা।
অঙাং পুম্নমক্না মান্নবা মওংদা চাউখৎলি অদুবু অঙাং অমমম্না মশা মশাগী ওইবা মওংদা চাউখৎলি। অঙাং খুদিংমক্কী মশা মশাগী ওইবা পামজবা, অশাউবা, মীগা লোন্দিন্নবা অমসুং তমশিনবগী মওং লৈজৈ।
অঙাংগী ইনখৎলকপগী চহি অমসুং তাংককশীং খংজিনবনা মমা মপাশীংবু অঙাং অমনা চাউরকপদা অমসুং ইনখৎলকপদা লাক্কদবা অহোংবশীংদু খংবা ঙমহল্লি (মখাগী চার্ট অসি য়েংউ)। মমা মপা অমসুং অতৈ শেন্নরিবশীং অদুনা করিগুম্বা অঙাং অদু মখোয়না খল্লম্বগা মান্নদনা দিভেলপ তৌরে হায়না খল্লবদি মতেং লৌবা য়াই।
থেংবা, ঙাংবা অমসুং য়েংবদা অপিকপা অঙাংশিংনা করম্না পাউখুম পীরকপগে হায়বদু য়েংদুনা মমা মপাশীংনা ওইথোকপা য়াবা চাউখৎলকপগী প্রোব্লেমশীং নত্ত্রগা মীমান্নদবশীংদু খংদোকপা য়াই। করিগুম্বা পুংকক চাউরবা অঙাং অমনা তপ্না চাউখৎলক্লবদি মমা মপা অমসুং অতৈ শেন্নরিবা মীওইশীংনা অঙাং অদুগীদমক মতম হেন্না কায়থোক্তুনা শান্নমিন্নবা, ৱারি শাবীবা অমসুং অঙাং অদুগী মশা অদু মালিস তৌবীবা য়াই।
করিগুম্বা অঙাং অদুনা অতোপ্পশীংনা ঙাংবা শকপদা পুক্নিং থীংজিন্দ্রবদি, মমা মপা অমসুং অতৈ য়েংশিনবীরিবা মীওইশীং অদুনা ত্রেন তৌরবা হেলথ ৱার্কর অমদগী মতেং লৌবা মথৌ তাই। ঙন্না থবক লৌখৎহৌবা হায়বসি অঙাংশীংনা তপথবা অমসুং মীমান্নদবদু হেঞ্জিনখিদনবগীদমক য়াম্না মরুওই। মমা মপা অমসুং অতৈ শেন্নরিবা মীওইশীংনা অঙাংগী খ্বাইদগী তৌবা ঙম্বদু পুক্নিং থৌগৎপীবা মথৌ তাই।
মীমান্নদবা নুপীমচা নত্ত্রগা নুপামচা অমদা অচৌবা মীনুংশী অমসুং অহেনবা ঙাকপী-শেনবীবা মথৌ তাই। নুপামচা নত্ত্রগা নুপীমচা অদুনা অতৈ অঙাং খুদিংমক্না মথৌ তারিবা পুক্নিং চংবা, য়েংসিনবীবা অমসুং ঙাক্লৌ, পোকপদা রেজিষ্টর তৌবা, খোম্লাং ইনবীবা, ইমুনাইজেসন, মচি ওইবা চিঞ্জাক, হিংসা অমসুং তুহৎপীবদগী ঙাকথোকপীবা অসি মথৌ তাই। অঙাং পুম্নমক্কা মান্ননা, মীমান্নদ্রবা অঙাংশিংবু অতৈ অঙাংশীংগা লোয়ননা শান্ননবা অমসুং ৱারি-ৱাতাই তৌনবা পুক্নিং থৌগৎপীগদবনি।
মপুক্নিং নুংঙাইতবা নত্ত্রগা পুক্নিংগী অৱাবা লৈরবা অঙাং অমনা মহৌশাগা মান্নদবা লমচৎ-শাজৎ উৎলকপা য়াই। মখোয়দুগী মনুংদা খুদম ওইনা:
- খংহৌদনা পুক্নিং নুংশিবা, মরুপ মপাং ওইদবগী মতৌ, পুক্নিং ৱাবা, তনবা নত্ত্রগা মতেং পাংনিংদবা
- থবক লৈথোকপা নত্ত্রগা নিংথীনা লোয়নরক্তবা
- তোয়না কপ্পা
- তুম্বা য়াদবা
- অতৈ অঙাংশীংদা হিংসা তৌরকপা
- ইমুং মনুং নত্ত্রগা মরুপ মপাংশীংগা শান্নবগী মহুত্তা মথন্তা ফম্বা
- তোয়না তৌরিবা থবকশীং নত্ত্রগা স্কুলগী থবক্তা খংহৌদনা পুক্নিংদা অপাম্বা লৈরক্তবা
- চানিং-থক্নিংবা পোক্লক্তবা
অঙাং অদুগী মমা মপা নত্ত্রগা অতৈ শেন্নরিবা মীওইশীংবু অঙাং অদুনা হায়বা তানবা অমসুং ৱারি-ৱাতাই তৌনবা পুক্নিং থৌগৎপীগদবনি। করিগুম্বা সমস্যা অদু মখা তানা লৈরবদি, মখোয়না ত্রেন তৌরবা হেলথ ৱার্কর নত্ত্রগা ওজা অমদগী মতেং লৌগদবনি।
করিগুম্বা অঙাং অমনা কোক্কী নত্ত্রগা পুক্নিংগী নুংঙাইতবা লৈরবা নত্ত্রগা ওৎপী নৈবীরবদি, নুপামচা নত্ত্রগা নুপীমচা অদু মেন্টেল হেলথ নত্ত্রগা কাউন্সেলিংগী সর্ভিস মথৌ তারে। অঙাং অদুদা করম্বা সপোর্ট অমসুং লাইয়েং মথৌ তাবগে হায়বদু এসেস তৌবীগদবনি।
মখাগী চার্ট অসিনা মমা মপাশীংদা অপীকপা অঙাংশীংনা করম্না চাউখৎলকপগে হায়বগী শক্তম অমা পীরি। চাউখৎলকপগী তাংকক খুদিংমক অসি মমাংগী তাংকক অমদা শেমগৎপা অমসুং মথংগীদুদা শোকহল্লকপা লেপ্তনা চত্থরকপা পরিং অমগী শরুক অমনি। অঙাং পুম্নমক চপ মান্নবা খোংজেল অমদা চাউখৎলক্তে অমসুং ইনখৎলক্তে। তপ্না চাউখৎলকপদুসু নোর্মেল ওইবা য়াই নত্ত্রগা মতিক চানা মচি ওইবা চিঞ্জাক পীজদবদগী, ষ্টিমুলেসন ৱাৎপা নত্ত্রগা হেন্না শাথীবা প্রোব্লেম অমদগী ওইবা য়াই। মমা মপাশীংনা মখোয়গী অঙাং অদুগী প্রোগ্রেস অদু ত্রেন তৌরবা হেলথ ৱার্কর নত্ত্রগা ওজা অমগা তান্নবা য়াই।
অঙাংশীংনা করম্না দিভেলপ তৌবগে৬
সোর্স: UNICEF


text:
দিজিজ অমসুং দিসওর্দরশীং
মীওইবদা তোইনা নাগনবা লায়না অমসুং দিসওর্দরশীং অসি মফমসিদা শন্দোক্না তাক্লি।
- অরথ্রাইটিস
- কাখল অসিদা অরথ্রাইটিস থোকহল্লকপগী মরম, লাইওং অমসুং মেনেজমেন্টকীদমক্তা পাংথোক্কদবা থবকশীংগী মতাংদা নৈনরি।
- খ্বাংনাবা
- তোপিক অসিনা ময়াম্না য়াম্না তোইনা নারিবা খ্বাং নাবা হায়বসিগা মরি লৈনবা ইনফোর্মেসন পীরি।
- সর্বাইকেল স্পোন্দিলোসিস
- তোপিক অসিনা সর্বাইকেল স্পোন্দিলোসিস করিনো অমসুং মসি করম্না লাইয়েংগনি অমসুং য়েংশিনগনি হায়বদু খংহল্লি।
- গাউট
- তোপিক অসিনা গাউটকী মরমদা অমসুং মসি করম্না থোরকপগে হায়বগী মতাংদা খংহল্লি।
- খুউ নাবা
- তোপিক অসিনা খুউ নাবা, মসিগী মরম অমসুং চেক্সিন থৌরাংগী মতাংদা খংহল্লি।
- রিয়ুমেতোইদ অরথ্রাইটিস
- তোপিক অসিনা রিয়ুমেতোইদ অরথ্রাইটিস থোকহল্লকপগী মরমশিং অমসুং মেনেজমেন্টকী মতাংদা খংহল্লি।
- শরুবু ফনা থম্বা
- তোপিক অসিনা শরুবু চেক্সিন্না থম্বগা মরি লৈনবা ইনফোর্মেসন পীরি।
- ব্রেনগা মরি লৈনবশীং
- তোপিক অসিনা অলজৈমরসগী লায়না, ষ্ট্রোক নত্ত্রগা ব্রেনগী এটেক অমসুং ইপিলেপসি (শারৈ হৌবা)গী মতাংদা খংহল্লি।
- দাইএবেটিজ
- ফোলদর অসিনা দাইএবেটিজগা মরি লৈনবা হিরম কয়াগী মতাংদা খংহল্লি।
- কমন ওইবা প্রোব্লেমশীং
- তোপিক অসিনা লাইহৌ, কোক চিকপা, অসিনচিংবা কমন ওইনা থোকপা প্রোব্লেমশীংসিগী মতাংদা খংহল্লি।


text:
পন্দিট দিনদয়াল উপাধ্যায় শ্রমেব জয়টে কার্য্যক্রম
তোপিক অসিনা পন্দিট দিনদয়াল উপাধ্যায় শ্রমেব জয়টে কার্য্যক্রমগী মতাংদা ইনফোর্মেসন পীরি।
মরুওইবা ইলিমেন্টশীং
- দেদিকেটেদ শ্রম সুবিধা পোর্টেল অমা: মসিনা য়ুনিট লাখ 6 লোমদা লেবর আইদেন্টিফিকেসন নম্বর (LIN) পীগনি অমসুং মখোয়বু লেবর লো 44 গী মনুংদা 16কী ওনলাইন কমপ্লাইএন্স ফাইল তৌবা য়াহনগনি।
- ওল-নিয়ু রেন্দম ইন্সপেক্সন স্কিম অমা: ইন্সপেক্সনগীদমক য়ুনিটশীং খনবদা হ্যুমেন দিস্ক্রিসন লৈহন্দনবা টেক্নোলোজি শিজিন্নবা, অমসুং পুং 72গী মনুংদা ইন্সপেক্সন রিপোর্টশীং অদু শুংশোয় শোয়দনা অপলোদ তৌগনি।
- য়ুনিভর্সেল একাউন্ট নম্বর: মসিনা ইমপ্লোয়ি ক্রোর 4.17বু মখোয়গী প্রোভিদেন্ট ফন্দ একাউন্ট অদু পোর্টেবল, অপন-অরাক লৈতবা অমসুং য়ুনিভর্সেল ওইনা এক্সেস তৌবা য়াবা ওইহল্লি।
- এপরেন্টিস প্রোটসাহন যোজনা: এপরেন্টিসশীংদা মখোয়গী ত্রেনিংগী অহানবা চহি অনিদা পীখিবা ষ্টাইপেন্দগী 50% রিইম্বর্স তৌদুনা, মরুওইনা মেন্যুফেকচরিং য়ুনিটশীং অমসুং অতৈ ইষ্টাব্লিসমেন্টশীং সপোর্ট তৌগনি।
- নৌনা শেমদোক্লবা রাষ্ট্রিয় স্বাস্থা বিমা যোজনা: অনওর্গানাইজ সেক্টরগী শিন্মীশীংগীদমক, অহেনবা সোসিএল সেক্যুরিটি স্কিম অনিগা কোন্ননা সিদ তৌরবা স্মার্ট কার্দ অমা নৌনা পীরে।
শ্রম সুবিধা পোর্টেল
য়ুনিফাইদ ৱেব পোর্টেলগী পান্দমদি, লেবর ইন্সপেক্সন অমসুং মসিগী এনফোর্সমেন্ট অসি হেন্না মপাঙ্গল কনখৎহন্দুনা মসিনা ইন্সপেক্সনশীংদা ত্রান্সপরেন্সি অমসুং একাউন্টেবিলিটি লৈহনবনি। কমপ্লাইএন্সশীং অসি সিঙ্গল হার্মোনাইজ ফোর্মদা রিপোর্ট পীবা য়াগনি অমসুং মসিনা অসিগুম্বা ফোর্মশীং মেল্লিবা মীওই অদুবু হেন্না লায়থোকহনগনি। পর্ফোমেন্স অদু কি ইন্দিকেটরশীং শিজিন্নদুনা ইভাল্যুএসন প্রোসেস অদু ওবজেক্টিভ ওইহন্দুনা, মোনিটর তৌগনি। পোর্টেল অসিদা ইফেক্টিভ ওইবা গ্রিভান্স রিদ্রেসেল সিষ্টেম অমসু লৈ। মসিনা কমন ওইবা লেবর আইদেন্টিফিকেসন নম্বর (LIN) অমা ইমপ্লিমেন্ট তৌরিবা এজেন্সি পুম্নমক্না শিজিন্ননবা প্রোমোট তৌই।
পোর্টেল অসিগী মরুওইবা ফিচর 4 অদু মখাদা পীরি:
- ওনলাইন রেজিষ্ট্রেসন ঙমহন্নবা য়ুনিক লেবর আইদেন্টিফিকেসন নম্বর (LIN) অসি য়ুনিটশীংদা পীগনি।
- সেলফ-সর্টিফাই তৌরবা অমসুং সিমপ্লিফাই তৌরবা সিঙ্গল ওনলাইন রিটর্ন অসি ইন্দষ্ট্রিনা মেনশীনগনি। হৌজিক্তি, তোঙান-তোঙানবা রিটর্ন 16 মেন্সিনবগী মহুত্তা য়ুনিটশীংনা সিঙ্গল কন্সোলিদেটেদ রিটর্ন অসি ওনলাইন ওইনা মেন্সিনলগনি।
- ইন্সপেক্সন রিপোর্টশীং অসি লেবর ইন্সপেক্টরশীংনা পুং 72গী মনুংদা অপলোদ তৌবা হায়বসি তঙাইফদবা অমনি।
- পোর্টেল অসিগী মতেংগা লোয়ননা গ্রিভান্সশীং মতম চানা কোকহনগনি।
মথক্তা পীরিবশীং অসিনা লেবরগা মরি লৈনবা প্রোভিজনশীংগী কমপ্লাইএন্সতা কোমথোকহনগনি অমসুং মসি ব্যুজিনেস তৌবদা লায়থোকহনববু প্রোমোট তৌবগী মাংলোমদা চংশীনবা খোংথাং অমা ওইরগনি। য়ুনিফাইদ পোর্টেলদা সেন্ত্রেল্লি ওইনা ফংলিবা মপুংফাবা দেটাবেজ অদুনা ইনফোর্ম তৌরবা পোলিসি প্রোসেসতা হাপচিনগনি। পোর্টেল অসি চিফ লেবর কমিসনর, দাইরক্টোরেট জেনেরেল ওফ মাইন্স সেফটি, ইমপ্লোয়ি প্রোভিদেন্ট ফন্দ এন্ড ইমপ্লোয়িজ ষ্টেট ইন্সুরেন্স কোরপোরেসন হায়রিবা সেন্ত্রেল ওর্গানাইজেসন 4 অসিদা ওপরেটিভ ওইগনি। মিনিষ্ট্রিনা নৌনা পায়খৎলিবা খোংথাং অসিদা, ওর্গানাইজেসনশীং অসিগী য়ুনিট লাখ 11গী মপুংফাবা ইনফোর্মেসন অসি খোমজিল্লে, দিজিটাইজ তৌরে অমসুং দি-দুপ্লিকেটে তৌদুনা অপুনবা মশীং অসি লাখ 6-7 দা হন্থহল্লে। য়ুনিট লাখ 6-7 অসিদা LIN পীনবা প্রষ্টাবসু তৌরি।
অহেনবা ইনফোর্মেসনগীদমক্তা, http://efilelabourreturn.gov.in/uwp/home# দা য়েংবীয়ু।
লেবর ইন্সপেক্সন স্কিম
হৌজিক ফাউবদি, ইন্সপেক্সনগী য়ুনিটশীং অসি ওবজেক্টিভ ক্রাইটেরিয়া অমত্তা য়াউদনা লোকেল ওইনা খল্লি। লেবর ইন্সপেক্সনদা ত্রান্সপরেন্সি পুরক্নবা, ত্রান্সপরেন্ট ওইবা লেবর ইন্সপেক্সন স্কিম অমা শেমগৎলে। ইন্সপেক্সন স্কিমগী ফিচর মরি অদু মখাদা পীরি:
- মরুওইবা থবকশীংদি তঙাইফদবা ইন্সপেক্সন লিষ্ট অদুদা হাপচিনগদবনি।
- মাংজৌননা লেপ্লবা ওবজেক্টিভ ক্রাইটেরিয়া অদুদা য়ুম্ফম ওইদুনা কম্প্যুটরাইজ তৌরবা ইন্সপেক্সনগী লিষ্ট অমা রেন্দম ওইনা জেনেরেট তৌগনি।
- কমপ্লেন্টশীংদা য়ুম্ফম ওইবা ইন্সপেক্সনশীংসু দেটা অমসুং ইভিদেন্সতা য়ুম্ফম ওইদুনা য়েংশিল্লবা মতুংদা সেন্ত্রেল্লি ওইনা লেপকনি।
- অকক্নবা ফিভমশীংগী সেরিয়স ওইবা কেসশীংগী ইন্সপেক্সনগীদমক্তি ইমর্জেন্সি লিষ্টকী প্রোভিজন লৈগনি।
ত্রান্সপরেন্ট ওইবা ইন্সপেক্সন স্কিম অমনা কমপ্লাইএন্স মেকানিজমদা মশা মশানা অপাম্বা পাংথোকপদগী (arbitrariness) থীংবা ঙমগনি।
ইমপ্লোয়িজ প্রোভিদেন্ট ফন্দগীদমক য়ুনিভর্সেল একাউন্ট নম্বর (UAN)গী খুত্থাংদা পোর্ট তৌবা
স্কিম অসিগী মখাদা, EPFকী সবস্ক্রাইবর চাউরাক্না ক্রোর 4 মুক্কী মপুংফাবা ইনফোর্মেসন অসি সেন্ত্রেল্লি কম্পাইল তৌরে অমসুং দিজিটাইজ তৌরে অমসুং মখোয় পুম্নমক্তা UAN অমা পীরি। সমাজদা লৈবা শোত্থরবা সেক্সনগী ফাইনান্সিএল ইনক্লুজন অমসুং মখোয়গী য়ুনিক আইদেন্টিফিকেসনগীদমক UAN অসি বেঙ্ক একাউন্ট অমসুং আধার কার্দ অমসুং অতৈ KYC গী অকুপ্পা মরোলশীংগা লোয়ননা সিদ তৌরে। মসিনা সোসিএল সেক্যুরিটিগী বেনিফিটশীং অসি ওর্গানাইজ তৌরবা সেক্টরগী লেবরগী জোবশীংগী মরক্তা অমসুং লৈফমগী মরক্তা পোর্টেবিলিটি শোয়দনা লৈহনগনি। হৌজিক্টি ইমপ্লোয়িগী EPF একাউন্ট অসি থাগী ওইনা অপদেট তৌরগনি অমসুং চপ মান্নবা মতমদা নুপা/নুপী অদুদা SMSকী খুত্থাংদা পাউ পীগনি। অরোয়বা ওইনা, মসিনা ক্রোর 4 নত্ত্রগা মসিদগী হেনবা EPF একাউন্ট হোল্ডরশীংনা মখোয়গী EPF একাউন্টশীংদা দাইরেক্ট এক্সেস তৌবা ঙমহনগনি অমসুং মখোয়গী হান্নগী একাউন্ট পুম্নমকপু (হৌজিক্কী ওইনা, চাউরাক্না লুপা ক্রোর 27000মুক্তি EPFOগী ইনওপরেটিভ একাউন্টশীংদা তাদুনা লৈরি)। ইমপ্লোয়িশীংগী মিনিমম পেন্সন অসি, মখোয়গী পেন্সন অদু থা অমদা লুপা 1000 দগী হন্থদনবা অহানবা ওইনা হৌদোক্লি। খুৎশুমলগী সিলিং অসি, শোত্থরবা কাংলুপশীংবু EPF স্কিমগী মখাদা কোনশিনবা য়ানবগীদমক থা অমদা লুপা 6500 দগী 15000 দা হেনগৎহনখ্রে।
ITIশীংগী ব্রান্দ এম্বেসেদরশীংগী রিকগনিসন
লৈবাক অসিদা লৈরিবা ইন্দষ্ট্রিএল ত্রেনিং ইনষ্টিট্যুটশীং (ITIs) অসি, মেন্যুফেকচরিং ইন্দষ্ট্রিদা স্কিল লৈরবা মেনপাৱর সপ্লাই তৌনবগী অমত্তা ঙাইরবা সোর্স ওইরিবা ভোকেসনেল ত্রেনিং সিষ্টেমগী য়াংলেন শরুনি। লৈবাক অসিদা সিট লাখ 16 রোম লৈবা ITI মশীং 11,500 লৈরি। অদুবু, ভারতকী ইন্দষ্ট্রিদা স্কিল লৈরবা মেনপাৱ সপ্লাই তৌনবগীদমক মতিক চাদে। থবক শুরিবা মীওইশীংগী 10% খক্তনা ফোর্মেল নত্ত্রগা ইনফোর্মেল ত্রেনিং ফংবা ওইরি। মসিগী মনুংদা শরুক মরি থোকপগী অমখক্তনা ফোর্মেল ওইবা ত্রেনিং ফংলবা মীওইশীং ওইরি। মসি নত্তবা অতোপ্পা চাউরবা খল মান্নদবা অমসু লৈরি। অন্দরগ্রেজুএট ইঞ্জিনিয়ারিং কোলেজশীংগী মিং চন্দুনা লৌবগী কেপাসিটি অসি ভারত্তা লাখ 16তগী হেল্লি অমদি মসি ITIশীংগী সিটিং কেপাসিটিগা চাউরাক্না মান্নৈ।
মহৌসাগী ওইবা মওং অমদা, এজুকেসন সিষ্টেমদগী পাস তৌদুনা থোক্লকপশীংনা মখোয়গী অহানবা চোইজ অমগুম্না ITIশীংদা মীং চন্দে। অয়াম্বা ছাত্রশীংনা মখোয়গী হায়র এজুকেসন তম্নবগী অতোপ্পা ওপশন পুম্নমক লোয়রবা মতুংদা ITIদা চংলকই। মসিগী মরমদি ব্লু কলর ৱার্কশীং অসি সমাজদা ইকাই খুম্নদে অমসুং পাম্নদে। ইন্দষ্ট্রিদা স্কিলগী মথৌ তাবশীং মেনখৎনবা অমসুং নহারোলশীং হেন্না থবক পীনবগী পান্দমদা, ভোকেসনেল ত্রেনিংগী ইকাইখুম্নবা হেনগৎহন্দুনা নহারোলশীং হেন্না পুক্নিং চিংশিনবা তাই।
চহি 60 হেন্না লৈরকপসিদা, ITIশীংনা হেন্দোক থোইদোক্লবা টেক্নিসিয়নশীং, মেকানিকশীং, এন্ত্রিপ্রেন্যুওরশীং অমসুং প্রোফেসনেল লিদরশীং পুথোকখ্রে। মায়পাক্লিবা অসিগী মরুওইবা তুংনফম অসি মেন্যুফেকচরিং সেক্টর অসিনি। মখোয়না লৈবাক অসিদা অমসুং মসিগী মপান্দা মিংচৎ পুরক্লি। মায়পাক্লিবশীং অসিগী ৱারিশীং অসি খোমজিন্দুনা প্রিন্ট অমসুং ইলেক্ট্রোনিক্কী মওংদা পুথোক্নবা প্রষ্টাব তৌরি। মায়পাকপগী ৱারিশীং অসিনা নহারোলশীং অমসুং মখোয়গী মমা-মপাশীংবু পুক্নিং ওলহনবদা শীজিন্নগনি। মায়পাক্লবা ITI গ্রেজুএটশীং অসি ভোকেসনেল ত্রেনিংগী নেসনেল ব্রান্ড এম্বেসেদরশীং ওইনা প্রোজেক্ট তৌগনি। মসিবু ITI ভোকেসনেল ত্রেনিংগী পাউজেল অসি সমাজগী সেক্সন খুদিংমক্কী মফমদা পুনবগি কম্যুনিকেটর অমসুং কেটালিষ্ট ওইনা লৌগনি।
ওল ইন্দিয়া স্কিল কম্পিটিসন
মিনিষ্ট্রি ওফ লেবরনা ত্রেনি ক্রাফটসমেন/ এপরেন্টিসশীংগী মরক্তা কম্পিটিসন তৌনবগী অফবা ৱাখল পোকহন্নবগীদমক কম্পিটিসনশীং শিল্লি। মায়পাক্নবগী অনিংবনা স্কিলশীংগী সংসারদা চাউথোকচবা পুরকই, হেন্না ওর্গানাইজ ওইহন্নবগীদমক থবক শুবগী হৈনবশীং হোংলক্লিবসি হেন্না ফগৎহল্লি, পান্দমশীং ফংনবগী পান্দম শেম্বা অমসুং হেন্না ফবা ক্বালিটি ৱার্ক লৈহনবদা মতেং পাংই। মখোয় অদু মখাদা পীরি:
- ক্রাফটসমেন ত্রেনিং স্কিম (CTS)গী মখাদা মীংচল্লবা ত্রেনিশীংগী মরক্তা ওল ইন্দিয়া স্কিল কম্পিটিসন ফোর ক্রাফটসমেন পাংথোকই। মসি চহি অমদা অমুক্তং পাংথোকই। ত্রেনিশীংনা স্কিল কম্পিটিসনদা ফংবা মার্কশীংদা য়ুম্ফম ওইদুনা, এৱার্দ অসি বেষ্ট ক্রাফটসমেন – শেলগী মনা অমসুং মেরিট সর্টিফিকেট, বেষ্ট ইনষ্টিট্যুট – মেরিট সর্টিফিকেট অমা অমসুং বেষ্ট ষ্টেট – চুঙ্গোই অমা (a shield) পীগনি।
- এপরেন্টিসশিপ ত্রেনিং স্কিম (ATS)গী মখাদা মীংচল্লবা ত্রেনিশীংগী মরক্তা ওল ইন্দিয়া কম্পিটিসন ফোর এপরেন্টিস অসি পাংথোকই। মসি চহি অমদা অনিরক পাংথোকই। এৱার্দ অসি বেষ্ট এপরেন্টিস – লুপা 50,000 গী শেলগী মনা অমসুং মেরিট সর্টিফিকেট অমা অমসুং রন্নর অপ এপরেন্টিস – লুপা 25000গী শেলগী মনা অমসুং ত্রেদ খুদিংমক্কী মেরিট সর্টিফিকেট, অমসুং ইন্দিয়া পুম্বগী ওইনা বেষ্ট ইষ্টাব্লিসমেন্ট – ভারতকী প্রেসিদেন্টনা পীবা ত্রোফি অমসুং সর্টিফিকেট অমা পীগনি।
কম্পিটিসন্না কোনশিল্লিবা ত্রেদশীং: কম্পিটিসন অনিমক ত্রেদ 15দা পাংথোকই, মখোয় অদুদি, ফিটর, টরনর, মেছিনিষ্ট, ৱেল্ডর (G&E), মেকানিক (মোটোর ভেহিকল), মেকানিক (দিজেল), ইনষ্ট্রুমেন্ট মেকানিক, দ্রাফসমেন (সিভিল), ইলেক্ট্রিসিয়ান, ইলেক্ত্রোনিক মেকানিক, কটিং এন্ড সিৱিং, ফাউন্দরি মেন, কম্প্যুটর ওপরেটর এন্ড প্রোগ্রামিং এসিষ্টেন্ট (COPA) অমসুং রেফ্রিজরেসন এন্ড এয়র কন্দিসনিং মেকানিক অসিনি।
এপরেন্টিসিপ প্রোটসাহন যোজনা
দি এপরেন্টিস এক্ট 1961 অসি এপরেন্টিসশীংদা ওন-দি-জোব ত্রেনিং অসি পিনবগীদমক ইন্দষ্ট্রি অসিদা এপরেন্টিসিপ ত্রেনিং স্কিম অসি রিগুলেট তৌনবা পাস তৌখিবনি। হৌজিক্কী ওইনা, সিট লাখ 4.9 লৈবদা এপরেন্টিস লাখ 2.82 খক্তনা ত্রেনিং চত্থরি। .
এপরেন্টিসিপ স্কিম অসি নহারোল মশিং কয়াবু থবক পীনবগীদমক্তা ত্রেনিং পীনবগী অচৌবা পোটেন্সিএল লৈ। এপরেন্টিসকী মশীং অসি মিলিয়ন 3, মিলিয়ন 20 অমসুং মিলিয়ন 10 মথংশিৎনা লৈরিবা জর্মনি, চিনা অমসুং জাপানগুম্বা লৈবাকশীংদা মসিগা মান্নবা স্কিম কয়াদি য়াম্না মায়পাক্লে।
হৌজিক্কী ফ্রেমৱার্ক অসিনা এপরেন্টিসশীংগী মশীং অসি ত্রেদকী মতুংইন্না য়াম্না চেকশিন্না রিগুলেট তৌই, অমসুং মসি ষ্টাইপেন্দ নেম্বনা মরম ওইদুনা নহারোলশীংগী পুক্নিং চিংশিনবা ঙমদে। মখাতানা, স্কিম অসি অপিকপা ইন্দষ্ট্রিশীংগী ওইনসু চৎনবা য়াবা ওইদবনা মরম ওইদুনা ইন্দষ্ট্রি অসিসু শরুক য়াবা য়াদে। MSMEশীং য়াউনা ত্রেনিংগী খুদোংচাবা পীরিবা ইষ্টাব্লিসমেন্ট মশীং কয়ামুক লৈরি অদুবু হৌজিক ফাউবা মখোয়বু মপুংফানা শিজিন্নবা ঙমদ্রি।
মথংগী চহি খরা অসিদা এপরেন্টিসিপ সিটশীং অসি লাখ 20দগী হেন্না হেনগৎহন্নবগী মীৎয়েংগা লোয়ননা ভারত্তা এপরেন্টিশিপ স্কিম অসি অমুক হন্না শেমদোক-শেমজিন তৌনবা অচৌবা থৌরাং অমা ইন্দষ্ট্রি, ষ্টেট অমসুং অতৈ ষ্টেকহোল্ডরশীংগা পাক-চাউনা খন্নদুনা পাংথোকখ্রে। থৌরাং অসিগী কম্পোনেন্ট মরি লৈ। মখোয় অদু মখাদা পীরি:
- লিগেল ফ্রেমৱার্ক অসি ইন্দষ্ট্রি অমসুং নহারোল অনিমক্কী ওইনা চুনবা ওইহনবা। এক্ট অসিবু শেমদোকপগী মথৌ তাবা বিল অদু পুথোকখ্রে অমসুং 14.8.2014দা লোক সভাদা পাস তৌখ্রে।
- ষ্টাইপেন্দগী চাং হেনগৎহনবা অমসুং মসি সেমি-স্কিলগী শিন্মীশীংগী মিনিমম ওইবা খুৎশুমলশীংগা পুন্সিন্নবা (indexing)।
- এপরেন্টিস প্রোটসাহন যোজনানা, মরুওইনা মেন্যুফেকচরিং য়ুনিটশীং অমসুং অতৈ ইষ্টাব্লিসমেন্টশীংবু এপরেন্টিসশীংদা মখোয়গী অহানবা চহি অনিদা পীখিবা ষ্টাইপেন্দ অদুগী 50% রিইম্বর্স তৌদুনা সপোর্ট পীগনি।
- করিকুলা অদুগী বেসিক ত্রেনিং কম্পোনেন্ট (মরুওইনা ক্লাস রুমগী ত্রেনিং শরুক) অদু হেন্না ইফেক্টিভ ওইনবা সাইন্টিফিক প্রিন্সিপলশীংদা শেমদোক্লি, অমসুং MSMEশীংবু কম্পোনেন্ট অসি গবর্ণমেন্টনা ফন্দ থাদরিবা SDI স্কিমদা পর্মিসন পীদুনা ফাইনান্সিএল ওইবা মওংদা সপোর্ট তৌগনি।
সোর্স: প্রেস ইনফোর্মেসন ব্যুরো


text:
লাইরিক মচা অসিনা অদোম্বু করম্না কান্নহনগনি
লাইরিক মচা অসিনা ঈশ্বরগী ৱাহৈ, বাইবলদগী তমজবগী নুংঙাইবদু ফংহনবদা মতেং পাংগনি। পন্দুপ খুদিংগী মথক্তা ময়েক লানা ইবা ৱাহংশিং পীরি। অদুগা অরোয়বদনা ৱাহংশিংদুগী পাউখুমশিং অদু অদোমগী বাইবলগী করম্বা মফমদগী পাগদগে হায়বদু তাকই।
অদোম্না বাইবলদগী পাবিবা মতমদা ৱাহংশিংদুগী পাউখুম করম্না পীবগে হায়বদু খনবীয়ু। শাস্ত্রগী ৱাফমশিংসিনা করি তাক্লিবনো হায়বদু খঙনবা অদোম্বু মতেং পাংবদা যেহোবাগী সাক্ষীশিংনা হরাউজগনি।—লূক ২৪:৩২, ৪৫ পাবিয়ু।
খঙজিনগদবা: লাইরিক মচা অসিদা পল্লিবা চেফোঙ খুদিংমক যেহোবাগী সাক্ষীশিংনা ফোঙবনি।
হেন্না খঙননবা
মমল তিংদনা বাইবল নৈননবা হায়বিরকউ
বাইবল নৈনবদা করি করি তৌবগে?
পৃথিবী পুম্বদা যেহোবাগী সাক্ষীশিংনা তৌরিবা মমল তিংদবা বাইবল নৈনবগী থৌরম অসিগীদমক মীয়াম্না মখোয়বু মশক খঙই। মসি করম্না তৌবগে হায়বদু য়েংবিয়ু।


text:
অঙাংশিংবু ঙাক-শেনবা
তোপিক অসিনা অঙাংশিংবু ঙাক-শেনবগী মতাংদা ইনফোর্মেসন পীরি।
অঙাংশিংবু ঙাকপী শেনবীবা হায়বসি মখোয়গী হকনি। মখোয়না হিংবগী, শাফনা লৈবগী, মপু ওইবগী, তাবীবগী, মতিক চানা য়েংশিনবীবগী অমসুং শাফবা অকোয়রোন অমদা হিংবগী হক লৈ।
ইমুং অমা হায়বসি অঙাংশিংবু ঙাক শেনবগী অহানবা পলনি। মমা মপা অমসুং অতৈ শেন্নরিবা মীওইশিংনা শাফবা অমসুং অফবা য়ুমগী অকোয়রোণ অমা শেমগৎনবগী দায়ত্ব লৌগদবনি। অঙাং অদুগী য়ুমগী মপান্দনা শাফবা অমসুং অঙাংশিংগা চান্নগদবা অকোয়রোন অমা শেম্নবগী দায়ত্ব অসি স্কুল অমসুং কম্যুনিতিশিংগীনি। অঙাংশিং অদুনা হিংবা, চাউখৎপা, তম্বা অমসুং মখোয়গী তৌবা ঙম্বদু মপুং ফানা দিভেলপ তৌনবগীদমক ইমুং, স্কুল অমসুং কম্যুনিতিদা মখোয়বু মপুংফানা ঙাকপী শেনবীগদবনি।
অঙাং মিলিয়ন কয়াদি মপুংফানা ঙাকপী শেনবীদে। মখোয় কয়াদি হিংদা, ফুবী-চৈবীবা, থৌশাবীদবা, তুহৎপীবা, তোঙান্না তাহনবা অমসুং/নত্ত্রগা হন্থনা য়েংবা অসি নুমিৎ খুদিংগী থেংনরি। অসিগুম্বা হিংসাশিং অসিনা মখোয়বু হিংবগী, চাউখৎপগী, দিভেলপ তৌবগী অমসুং মখোয়গী মংলানশিং অদুবু মপুং ফাহনবদা ঙমখৈ লৈহল্লি।
অঙাং অমহেক্তনা, য়ুমদসু য়াউনা মফম কয়াদা হিংসাগী খুদোংথীবা মায়োক্নরি। সরকারশিং, কম্যুনিতিশিং, লোকেল ওথোরিটিশিং অমসুং ধর্মদা য়ুম্ফম ওইবা অমসুং কম্যুনিতিদা য়ুম্ফম ওইবা ওর্গানাইজেসনশিং য়াউনা, নন-গবর্নমেন্টেল ওর্গানাইজেসনশিং অসিনা অঙাংশিংবু ইমুংগী অকোয়রোন অমদা শোয়দনা চাউখৎহনগদবনি। মখোয়না স্কুল অমসুং কম্যুনিতিশিংনা অঙাং পুম্নমকপু ঙাক শেনগদবনি অমসুং অঙাংশিংবু তুহৎপীবদগী ঙাকথোক্কদবনি। মখোয়না নুপামচা অমসুং নুপীমচাশিংবু, মাং-তাক্নিংঙাই ওইবা ফিভমশিং অমসুং অঙাং লুহোংবা য়াউনা মাং-তাক্নিংঙাই ওইবা প্রাক্টিসশিং য়াউনা ফু-চৈবা, সেক্সুএল এক্সপ্লোইতেসন, লল্লোনবনচিংবদগী ঙাকথোকপীগদবনি।
নুপীমচা অমসুং নুপামচাশিংবু অঙাংশিংগী হকশিংগী মতাংদা ঙাংনবা অমসুং ফু-চৈবা, হিংসা, তুহৎপীবা অমসুং হন্থনা য়েংবগী মায়োক্তা এক্টিভ ওইবা থৌদাং লৌনবগীদমক পুক্নিং থৌগৎকদবনি অমসুং সপোর্ট তৌবীগদবনি।
মরুওইবা ৱাফমশীং:
- অঙাং খুদিংমক্না ইমুং অমদা চাউখৎনবগী তঞ্জা পীগদবনি। করিগুম্বা ইমুং অমনা অঙাং অদুবু য়েংশিনবীবা ঙমদ্রবদি, মরমশিং অদু কোকহন্নবা অমসুং ইমুং অদুবু পুন্না লৈনবা হোৎননবগী মতিক চাবা খোংথাংশিং অদু ওথোরিতিশিংনা লৌখৎকদবনি।
- অঙাং খুদিংমক্কী মমীং অমসুং জাতি অমা লৈনবগী হক লৈ। অঙাং অমগী পোকপা রেজিষ্টর তৌবনা অঙাং অমগী মহৈ-মশিংগী, হেলথ কেয়রগী অমসুং লিগেল অমসুং সোসিএল সর্ভিসশিংগী হক ফংহল্লি। পোকপগী রেজিষ্ট্রেসন তৌবা হায়বসি ফু-চৈবা অমসুং ওৎ-নৈবদগী ঙাকথোক্নবগী মরুওবা খোংথাং অমনি।
- নুপীমচাশিং অমসুং নুপামচাশিংবু হিংসা অমসুং ওৎ-নৈবগী মওং পুম্নমক্তগী ঙাকথোক্কদবনি। মসিগী মনুংদা ফিজিকেল, সেক্সুএল অমসুং ইমোসনেলগি ওইবা ওৎ-নৈবা, থৌশাবীদবা অমসুং নুপীমচাশিং অঙাং ওইনা লুহোংবা অমসুং জেনাইতেল ককপসিসু য়াউরি। ইমুং-মনুং, কম্যুনিতিশিং অমসুং ওথোরিতিশিং অসিনা মসিবু ঙাকথোকপগী দায়ত্বনি।
- অঙাংশিংবু মাং-তাক্নিংঙাই ওইবা থবক পুম্নমক্তগী ঙাকথোক্কদবনি। থবক্না মরম ওইদুনা মখোয়বু স্কুল চৎহন্দবা তৌরোইদবনি। অঙাংশিংবু মীনাই ওইহনবা, নমদুনা থবক শূহনবা, দ্রগ পুথোক-পূশিন তৌহনবা অমসুং পুথোকপনচিংবা মাং-তাক্নিংঙাই ওইবা মওংদা অঙাংশিংবু থবক শূহনবগী খ্বাইদগী হেন্না ফত্তবা থৌওংশিং অসিদা য়াউহল্লোইদবনি।
- নুপীমচাশিং অমসুং নুপামচাশিং অসি মখোয়গী ময়ুম, স্কুল, থবক মফম নত্ত্রগা কম্যুনিতিদা সেক্সুএল এব্যুজ অমসুং তুহৎপীবগী রিস্ক লৈবা য়াই। সেক্সুএল এব্যুজ অমসুং তুহৎপীবদগী ঙাকথোক্নবা খোংথাংশিং লৌখৎকদবনি। সেক্সুএলি এব্যুজ তৌবীরবা অমসুং তুহৎপীরবা অঙাংশিংদা অসিগুম্বা ওৎ-নৈবসি লেপহন্নবা খুদক্কী ওইবা মতেং মথৌ তাই।
- অঙাংশিং ফজনা ঙাক-শেন্দবা নত্ত্রগা ঙাক-শেনবীদ্রবা অঙাংশিং অসি লল্লোনবগী খুদোংথীবা লৈ। সরকার, সিভিল সোসাইটি অমসুং ইমুং মনুং অসি লল্লোনবা থীংনবগী দায়ত্ব লৈ অমসুং ভিক্টিম ওইরবা অঙাংশিং অদু মখোয়গী ইমুং-মনুংশীংগা লোয়ননা পুন্সিনহন্নবগীদমক মতেং পাংবীগদবনি।
- অঙাংশিংদা অচুম্বা ৱায়েন ফংহনবা হায়বসি অঙাংশিংগী হকতা য়ূম্ফম ওইগদবনি। অঙাংশীংবু মখোয়গী লিবর্টি লৈহন্দবা (ফাজিন্দুনা থম্বা) হায়বসিনা অরোয়বা উপাই ওইগদবনি। ক্রাইমগী ভিক্টিম নত্ত্রগা ৱিটনেস ওইবা অঙাংশিংগীদমক অঙাংশীংদা সেন্সিটিভ ওইবা প্রোসিদ্যুওরশিং অদু মফম চানা থমগদবনি।
- ইনকম সপোর্ট অমসুং সোসিএল ৱেলফেয়র সর্ভিসশিংনা ইমুং মনুংশিংবু পুন্না অমসুং অঙাংশিংবু স্কুলদা পুন্না লৈমীন্নহনবদা মতেং পাংই অমসুং হেলথ কেয়র ফংহল্লি।
- অঙাং পুম্নমক্না চহি মতাং চানা ইনফোর্মেসন ফংনবা, তাবীনবা অমসুং মখোয়গী ওইবা ফিরেপশিং লৌবদা শরুক য়ানবগী হক লৈ। হক অসি মপুং ফাহনবনা অঙাংশীংবু ওৎ-নৈবা, হিংসা অমসুং তুহৎপীবগী মায়োক্তা এক্টিভ ওইবা রোল লৌবা, অমসুং এক্টিভ ওইবা নাগরিকশিং ওইবা ঙমহল্লি।
সপোর্ট তৌরিবা ইনফোর্মেসন
অঙাং খুদিংমক্না ইমুং অমদা চাউখৎনবগী তঞ্জা পীগদবনি। করিগুম্বা ইমুং অমনা অঙাং অদুবু য়েংশিনবীবা ঙমদ্রবদি, মরমশিং অদু কোকহন্নবা অমসুং ইমুং অদুবু পুন্না লৈনবা হোৎননবগী মতিক চাবা খোংথাংশিং অদু ওথোরিতিশিংনা লৌখৎকদবনি।
অঙাংশিংনা মখোয়গী ইন্তরেষ্টশীংবু মতম চুপ্পদা ঙাকপা নুংশিনবগী অকোয়রোন লৈবা ইমুংদা খ্বাইদগী ফনা চাউখৎলি।
করিগুম্বা অঙাং অমনা মমা মপা নত্ত্রগা অতৈ শেন্নরিবা মীওই অমা য়াউদনা হিংলবদি ওথোরিতিশিংনা অঙাং অদুবু মহাক মশাগী ইমুং মনুং নত্ত্রগা মরি মতাশীংগা পুন্সিনন্নবা খুদক্তা এক্সন লৌখৎকদবনি। অদুবু করিগুম্বা অমুক পুন্সিন্নবা অদুনা খ্বাইদগী ফবা ওপশন ওইদ্রবদি অতোপ্পা পর্মেনেন্ট ওইবা ইমুং মনুংগী ফিভম অমা লৈহনগদবনি। মচিন মনাওশিং পুন্না থম্নবা লৌখৎপা য়াবা থবক লৌখৎকদবনি।
সরকারশিংনা সিভিল সোসাইটিগী মতেংগা লোয়ননা, ইমুং মনুংগা লৈমিন্নদ্রবা অঙাংশিংগীদমক চুনবা অমসুং ফজনা মোনিতর তৌরবা অলটরনেটিভ অমা পীনবগী দায়ত্ব লৈ। ওপশনশীংগী মনুংদা:
- মরি মতা ওইবা ইমুং মনুংদা থম্বা।
- মাংজৌননা স্ক্রিন তৌরবা ফোষ্টর ফেমিলি।
- কম্যুনিতি মনুংদা পুন্সিল্লবা, অঙাং অমসুং মহাক্কী ইমুং মনুংগা অমুক হন্না পুন্সিন্নবগী পান্দমগা লোয়ননা, ইমুং মনুংগা মান্নবা কেয়র অমসুং সপোর্ত তৌবা রেসিদেন্সিএল ফেসিলিতি অমা।
অঙাংশিংবু অতোপ্পা লৈনবগী ফিভমশীংদা থম্বা তারবদি, মখোয়বু ফিরেপ লৌবদা য়াউহনগদবনি।
য়াম্না তোইনা, ইনষ্টিত্যুসনশীংদা থম্বা অঙাংশিং অসি ইমুং অমদা মওং চুম্বা সোসিএল সপোর্ট অমগা লোয়ননা থম্বা য়াই। মমা মপা লৈজদ্রবশীংগী থম্ফম খরদি ফজনা মেনেজ তৌরবসু, ইনষ্টিত্যুসনগী পুন্সি অসি অঙাংশিংগী দিভেলপমেন্টদা শোকহনবসু য়াই। মসিনা মখোয়বু ইমুং মনুং অমসুং কম্যুনিতিদগী তোখায়হল্লি অমসুং ওৎ-নৈবা অমসুং তুহৎপদগী ফজনা ঙাকথোকপীদে।
ইনষ্টিত্যুতকী কেয়রগী মওং অমহেক্তবু অরোয়বা উপাই অমসুং মতম খরগী ওইবা সোল্যুসননি হায়না লৌগদবনি।
অঙাং খুদিংমক্কী মমীং অমসুং জাতি অমা লৈনবগী হক লৈ। অঙাং অমগী পোকপা রেজিষ্টর তৌবনা অঙাং অমগী মহৈ-মশিংগী, হেলথ কেয়রগী অমসুং লিগেল অমসুং সোসিএল সর্ভিসশিংগী হক ফংহল্লি। পোকপগী রেজিষ্ট্রেসন তৌবা হায়বসি ফু-চৈবা অমসুং ওৎ-নৈবদগী ঙাকথোক্নবগী মরুওবা খোংথাং অমনি।
- পোকপা রেজিষ্টর তৌবনা অঙাং অমগী হিংবগী অমসুং জাতিগী ওফিসিএল ওইবা রেকোর্দ অমা পী। মসি ফন্দমেন্টেল হ্যুমেন রাইট অমা ওইনা লৌই। পোকপগী সর্টিফিকেট য়াউদবা অঙাং অমবু হেলথ কেয়র, লিগেল সর্ভিসশীং, স্কুল কাহনবা অমসুং মপুং মরৈ ফারবা মতুংদা ভোট থাদবগী হক পীদবা য়াই।
- অঙাং অমগী পোকপগী রেজিষ্টর তৌবা হায়বসি মহাকপু ঙাক শেনবগী মরুওইবা খোংথাং অমনি। পোকপগী সর্টিফিকেট লৈবা চহি 5গী মখাদা লৈবা অঙাংশীং অসিনা হেন্না ইমুনাইজ তৌই অমসুং মখোয়বু পুন্সিদা ফজনা হৌবা ঙমহন্নবা, অঙাং ওইরিঙৈগী লায়নাগী হেলথ কেয়র ফংই।
- চহি লেপ্পগী আইন চৎনহনবা হায়বসি অঙাং অমগী চহিগী ওফিসিএল ওইবা রেকোর্দ অমগী মখা পোল্লি। খুদম ওইনা, পোকপগী সর্টিফিকেট অমবু অঙাং অমবূ আর্মি নত্ত্রগা খুৎলাই পায়বা গ্রুপশীংদা নিয়ম লান্না থবক চংহনবদগী, অঙাং ওইনা লুহোংবদা নত্ত্রগা মাং তাক্নিংঙাই ওইবা থবকশীংদা শিজিন্নবদগী ঙাকথোকপদা শীজিন্নবা য়াই।
- পোকপা রেজিষ্টর তৌবা হায়বসি শেল চংলোইদবনি অমসুং অঙাং খুদিংমক্তা ফংবা ঙমহনগদবনি। মসি লৈত্রবদি, সিভিল সোসাইটি ওর্গানাইজেসনশীংনা করিগুম্বা মতমদা ইমুং মনুংশীংবু মখোয়গী অঙাংশীং রেজিষ্টর তৌবদা মতেং পাংবীবা য়াই।
- পোকপা রেজিষ্টর তৌবগী প্রোসেস অসি হেলথ কেয়র অমসুং এজুকেসনগুম্বা সোসিএল সর্ভিসশীংনা সপোর্ট তৌবা য়াই। হেলথ সেন্টর অমসুং হোস্পিতালশীংদা, করিগুম্বা মতমদা মফমদুমক্তদা অঙাং অমা পোকপা মতমদা নত্ত্রগা হেলথ কেয়র ভিজিট অমগী মতমদা অঙাংদু পোকপগী সর্টিফিকেট পীবা ঙম্বা সিভিল রেজিষ্ট্রারশীং লৈবা য়াউই। রেজিষ্ট্রেসন অসি করিগুম্বা মতমদা, অঙানশীংগী অঙনবা মতমগী এজুকেসন প্রোগ্রামশীংগী মতমদা তৌবসু য়াউই।
নুপীমচাশিং অমসুং নুপামচাশিংবু হিংসা অমসুং ওৎ-নৈবগী মওং পুম্নমক্তগী ঙাকথোক্কদবনি। মসিগী মনুংদা ফিজিকেল, সেক্সুএল অমসুং ইমোসনেলগি ওইবা ওৎ-নৈবা, থৌশাবীদবা অমসুং নুপীমচাশিং অঙাং ওইনা লুহোংবা অমসুং জেনাইতেল ককপসিসু য়াউরি। ইমুং-মনুং, কম্যুনিতিশিং অমসুং ওথোরিতিশিং অসিনা মসিবু ঙাকথোকপগী দায়ত্বনি।
নুপীমচাশীং অমসুং নুপামচাশিংনা হিংসা, ওৎ-নৈবা অমসুং/নত্ত্রগা ফত্তবা থৌওংশীং অসি সেটিং কয়াদা থেংনবসু য়াই:
ইমুং মনুং অমসুং য়ুমদা:
- মপান্থোংগী হিংসা
- পুক্নিং-ৱাখলগী ওইবা হিংসা
- সেক্সুএল ভাইওলেন্স অমসুং ওৎ-নৈবা
- ফু-চৈবগী (ফিজিকেল) চৈরাক
- থৌশাবীদবা অমসুং হুন্দোক্তুনা থম্বা
- অঙাং ওইরিঙৈদা লুহোংবা
- ফিমেল জেনাইতেল ম্যুতিলিএসন/কতিংনচিংবা (FGM/C) মাং-তাক্নিংঙাই ওইবা প্রাক্টিসশীং
স্কুলশীং অমসুং অতৈ এজুকেসনগী এক্টিভিটীশীংদা:
- ফু-চৈদুনা ৱারকপা
- পুক্নিং-ৱাখলগী চৈরাক
- সেক্সুএল অমসুং নুপা-নুপীদা য়ুম্ফম ওইবা হিংসা
- চিনগী অমসুং মপান্থোংগী ওইনা করেম-কথাইনবা
- ফুনবা
কেয়র অমসুং জষ্টিসকী ইন্সটিত্যুসনশীংদা (খুদম ওইনা, ওর্ফানেজশীং, চিল্ড্রেন হোমশীং অমসুং দিটেন্সন ফেসিলীটিশীং):
- দিসিপ্লিন তম্বীবগী মমিংদা মপান্থোংগী অমসুং পুক্নিং-ৱাখলগী ওইবা হিংসা
- থৌশাবিদবা
- অঙাংনা অঙাংদা চত্থবা হিংসা
- সেক্সুএল এব্যুজ অমসুং হিংসা
থবক মফমদা:
- মপান্থোংগী অমসুং পুক্নিং-ৱাখলগী ওইবা চৈরাক
- ইকাইবা পীবা
- সেক্সুএল হরাসমেন্ট অমসুং এব্যুজ
কম্যুনিতিদা (লেংমান্নবশীংগী মরক্তা, গেংশীংগী মনুংদা, পুলিসনা অমসুং ত্রাফিকরশীংনা):
- মপান্থোংগী হিংসা।
- খুৎলায় পায়বগী হিংসা।
- সেক্সুএলগী হিংসা।
হিংসা তৌবীরবা নত্ত্রগা উরুরবা অঙাংশীংনা অয়াম্বা মতমদা কিবদগী, ইকাইবদগী নত্ত্রগা ইকাইবা পীবদগী, তুমিন্না লৈগল্লি। মখোয় খরনদি মসিবু পুন্সিগী শরুক অমগূম্না লৌই। হিংসা খরদি মশক খংদবা মীতোপ্না চত্থরবসু অয়াম্বদি মখোয়না মশক খংবা, থাজবা থম্বা অমসুং মখোয়বু ঙাকপী-শেনবীগনি খনবা মীওইশীংনা পাংথোকই। মখোয়দুগী মনুংদা মমা-মপাশীং, পোক্তবা মমা-মপাশীং নত্ত্রগা মমা নত্ত্রগা মপাগী পার্টনর, মরি-মতাশীং, শেন্নরিবা মীওইশীং, নুংশিনবা নুপা অমসুং নুপীশীং, স্কুলদা তমিন্নবশীং, ওজাশীং, ধর্মগী লুচিংবশীং অমসুং থবক পীরিবা মীওইশীং অসি চল্লি।
নুপীমচা অমসুং নুপামচাশীং অসিদা তুহৎপীবা য়াই। মহৌশানা, নুপামচাশীংনা মপান্থোংগী অমসুং খুৎলায় শিজিন্নবা হিংসাগী, অমসুং নুপীমচাশীংনা থৌশাবীদবা অমসুং সেক্সুএল ভাইওলেন্স অমসুং ওৎ-নৈবগী অচৌবা রিস্ক লৈ।
অঙাংশীংগী অকক্নবা গ্রুপ খরদি মরুওইনা হিংসাগী খুদোংথীনিঙাই লৈ। মখোয়দুগী মনুংদা শোয়নাইরবা অঙাংশীং, মীশীং য়ামদবা কাংবুগী অঙাংশিং, লম্বী-শোরোক্তা হিংলিবা নত্ত্রগা থবক শুরিবা অঙাংশীং, আইনগী ওইবা কনফ্লিক্টশীংগী অঙাংশীং, অমসুং রেফ্যুজি ওইরবা, লৈফম লৈত্রবা নত্ত্রগা য়ূমহোংলিবা অঙাংশীং অসি চল্লি।
অঙাংশীং অমসুং চহি নৌরিবা অঙাংশীং অসি করিগুম্বা মতমদা, মরুওইনা মখোয়না কপ্পা লেপ্তবা মতমদা, মমা-মপা নত্ত্রগা অতৈ শেন্নরিবা মীওইশীংগী অশাউবা নত্ত্রগা খোয়রাং-খোইশাউনবগী তায়নফম ওই। শেন্নরিবা মীওই অদুনা অঙাং নত্ত্রগা চহি নৌরিবা অঙাং অদুবু মহাক্কী ব্রেনদা শোকহন্দুনা মতম চুপ্পগী ওইনা অশোকপা লৈহনবা নত্ত্রগা শিহনবা য়াবা মওংদা কন্না নিকপা য়াই। অঙাং পায়রগা নিকপা হায়বসি য়াম্না ফত্তবা থৌওংনি। কন্না নিকপগী লাইওংশীংগী মনুংদা শাউগনবা, মীৎ পাংদুনা লৈবদা অরুবা ওইবা, শ্বর হোনবা ৱাবা, মশা নিকপা, ওবা, কোমা অসি চল্লি। লাইওংশীং অসি খুদক্কী ওইবা মেদিকেল কেয়র মথৌ তাই।
অয়াম্বা কেসশীংদা, ফোকস অসি অঙাং অদুদা ওৎপী-নৈবীরবা মতুংদা খুৎ থাবসি থোক্কল্লি। প্রোব্লেম অদুগী মরুওইবদু য়েংদুনা, কম্যুনিতিশীংনা অঙাংদা হিংসা তৌবা, ওৎ-নৈবা, থৌশাদবা অমসুং মাং-তাক্নিংঙাই ওইবা থৌওংশীং থীংনবরোমদা হেন্না পুক্নিং চংবা হায়বসি য়াম্না মরুওই।
কম্যুনিতি খুদিংমক্না অঙাংশীংগী মায়োক্তা চত্থরিবা হিংসা মুত্থৎনবা এক্সনগী প্লান অমা শেম্বা অমসুং চৎনহনবা মথৌ তাই।
মরুওইবা এক্সন খরগী মনুংদা মখাদা পীরিবশীংসি চনবা য়াই:
- অঙাংশীংনা হিংলিবা, স্কুল চৎলিবা, শান্নরিবা অমসুং থবক তৌরিবা সেটিংশিংদা লৈবা হিংসাগী মওং খুদিংমক্কী মায়োক্তা কোদ ওফ কন্দক্টশীং শেমগৎপা অমসুং পাক-চাউনা কম্যুনিকেট তৌবা
- অঙাংগী পর্সপেক্টিভ ইকাইখুম্ননবা, পোজিটিভ অমসুং নন-ভাইওলেন্ট দিসিপ্লিন কমদৌনা শিজিন্নগদগে অমসুং অঙাং অমবু মহাক্না শাউরিঙৈদা দিসিপ্লিন তম্বীদনবা খংহন্নবা মমা-মপা অমসুং শেন্নরিবশীংবু তম্বীবা
- হিংসাবু লৌদনবা অমসুং অহিংসাগী মতেংনা ৱাখৈবদু প্রোমোট তৌনবা এটিত্যুদশীং শেমগৎনবা স্কুলশীং সপোর্ট তৌবা। মসিনা ক্লাসরুম মেনেজমেন্ট (অকিবা, কীহনবা, ইকাইবা পীবা অমসুং ফিজিকেল পনিসমেন্টদা য়ুম্ফম ওইবা) অদু তুহত্তবা অমসুং কো-ওপরেটিভ লর্নিং ওইবা অঙাংশীংগা হেন্না চানগদবা এপ্রোচ অমদা হোংদোকপা।
- ফু-চৈদুনা চৈরাক পীবা, ওৎ-নৈবা অমসুং অঙাং লুহোংবা অমসুং জেনাইতেল ম্যুতিলিএসন/কতিংগুম্বা মাং-তাক্নিংঙাই ওইবা থৌওংশীং অসি লেপহন্নবা পব্লিক কেম্পেইনশীং স্পোন্সর তৌবা।
- হকশেল অমসুং সোসিএল সর্ভিসকা কোন্নবা হিংসানা শোকহল্লবা অঙাংশীংবু মখোয়গী ইমুং মনুং অমসুং কম্যুনিতিশীংগা পুন্সিন্নহনবদা মতেং পাংবা
- তেলেফোন হোটলাইনশীং নত্ত্রগা কোম্না ফংবা য়াবা সোসিএল প্রোটেক্সন সেন্টরশীংগুম্বা অঙাংশীংনা মখোয়গী মায়োক্তা চত্থরকপা হিংসাবু রিপোর্ট তৌনবগী শাফবা লম্বীশীং শেম্বা।
অঙাংশিংবু মাং-তাক্নিংঙাই ওইবা থবক পুম্নমক্তগী ঙাকথোক্কদবনি। থবক্না মরম ওইদুনা মখোয়বু স্কুল চৎহন্দবা তৌরোইদবনি। অঙাংশিংবু মীনাই ওইহনবা, নমদুনা থবক শূহনবা, দ্রগ পুথোক-পূশিন তৌহনবা অমসুং পুথোকপনচিংবা মাং-তাক্নিংঙাই ওইবা মওংদা অঙাংশিংবু থবক শূহনবগী খ্বাইদগী হেন্না ফত্তবা থৌওংশিং অসিদা য়াউহল্লোইদবনি।
- অঙাংশীংনা মখোয়গী ইমুং মনুংশীংগী হিংনবগীদমক অমদি মখোয়গী চান-থক্নবা অমসুং মথৌ তাবশীং ফংনবগীদমক থবক তোইনা শুই। অঙাং কয়ানা চহি নৌরিঙৈদা, চহি 4 শুবদং ঙাইরিবশীংনসু থবক শুবা হৌই। কেস কয়ামুক্তদি, মসি স্কুলগী মমাং নত্ত্রগা মতুংদা মতম শাংনা থবক তৌবা, নত্ত্রগা অয়ুক-নুংথীল চুপ্পা থবক তৌরগা স্কুল শুংচৎ চত্তবসি নোর্মেল ওইনা খন্নৈ।
- অঙাংশীং অসি লৌউ-শিংউদা, লল্লোন-ঈতিক্তা, ফেক্টরিশীংদা, ঙা ফাবদা, কৈথেলশীংদা, য়ুম কৈ নান্না থম্বদা, অঙাং শেন্নবদা, খুৎ-শা হৈবগী থবকশীংদা, রেষ্টুরেন্টশীংদা, অমোৎ-অকাই হুন্দোকপদা অমসুং লম্বী-শোরোক্তা থবক শুবা থেংনৈ।
- থবক শুবা অঙাংশীংগী চাদা 70দি লৌউ-শিংউগী থবক শুই অমসুং মসি কা-হেন্না হকচাং শোক্নিংঙাইনি। মসিদা অৱাবা থবক, মতম শাংনা শুবা, অমসুং তিলহাৎ হিদাক অমসুং খুদোংথীনিঙাই ওইবা খুৎশু-খুৎলাইশীং শিজিন্নবা অসি য়াউরি। অঙাংশীংদা, মরুওইনা মহৈ-মরোং লোকপা মতমদা (মখোয়না তোইনা অহেনবা মতমদা থবক শুবা) অমসুং মহৈ-মরোং থাবা মতমদা সেক্সুএল এব্যুজ অমসুং ওৎ-নৈবগী খুদোংথীবা লৈবা য়াই।
- অঙাং খরদি, অঙাংবু মীনাই ওইহনবা, শেল তোনবগা মরি লৈননা থবক শিজিন্নবা, নমদুনা থবক শিজিন্নবা, দ্রগ পুথোকপা অমসুং পুথোক-পুশীন্দা শীজিন্নবগুম্বা অঙাংশীংবু শিজিন্নবগী খ্বাইদগী ফত্তবা মওংসিদা থবক তৌহল্লি। মসি আইন্না য়াদে। অসিগুম্বা ফিভমশীংদগী অঙাংশিংবু খুদক্তা লৌথোক্কদবনি অমসুং, করিগুম্বা মখোয়গী অপাম্বা ওইরবদি, মখোয়গী ইমুং মনুং অমসুং কম্যুনিতিশীংগা পুন্সিনগদবনি।
- অঙাংশীংনা শুরিবা থবক অদু মখোয়গী হকশেল নত্ত্রগা ফনা লৈবদা অমাংবা ওইহল্লোইদবনি। মসিনা অঙাংশীংবু স্কুল চৎপদা অথীংবা পীরোইদবনি।
সরকার অমসুং লোকেল ওথোরিতিশীংনা, ইমুং মনুংশীং অমসুং সিভিল সোসাইটিশীংগী সপোর্টকা লোয়ননা মখাদা পীরিবশীং অসিগুম্বা, অঙাং মাং-তাক্নিংঙাই ওইবা থবক শুহনবগী থৌওংশীং লৈহন্দনবা পাম্বৈশীং পায়খৎকদবনি:
- কম্যুনিতিদা লৈরিবা মাং-তাক্নিংঙাই ওইবা মওংগী চাইল্ড লেবর অমসুং করিগুম্বা অঙাংশীংনা য়ুমহোংলবদি মখোয়না থেংনরকপা য়াবা থৌওংশীং অদু মশক খংদোকপা অমসুং মীয়ামদা খংহনবা।
- মাং-তাক্নিংঙাই ওইবা চাইল্ড লেবর মশক খংদোকপা অমসুং অঙাংশীং লৌথোকপা।
- মাং-তাক্নিংঙাই ওইবা চাইল্ড লেবরদগী অঙাংশীংবু লৌথোকপদা মতেং পাংবা, করিগুম্বা মখোয়গী কান্নগদবা ওইরবদি, ইমুং মনুংদগী লাপ্না লৈবশীংবু মখোয়গী ইমুং মনুং অমসুং কম্যুনিটিশীংগা লোয়না পুন্সিনবা।
- কম্যুনিতিদা লৈরিবা অঙাং পুম্নমকপু অঙাংগা চুনবা স্কুল অমদা ফুল-তাইম ওইনা স্কুল চৎহনবা অমসুং অফবা ক্বালিটি লৈবা, অঙাং পুম্নমক্কী ওইনা চপ মান্নবা অমসুং হিংসা য়াউদবা এজুকেসন অমা ফংহনবা।
- ইনকম সপোর্ত অমসুং/নত্ত্রগা সোসিএল ৱেলফেয়র সর্ভিসশীংগী মথৌ তারিবা ইমুংশীংদা, মখোয়গী অঙাংশীংগী ইনকমগী মখা পোন্দনবা অমসুং মখোয়বু স্কুলশীংদা থাননবগীদমক, মসিগী মতেং পীবা।
ইমুং মনুংশীংনা মখোয়গী অঙাংশীং ইমুং মনুংগী অমসুং লৌউ-শিংউগী থবক্কুম্বা থবকশীং তৌনবগীদমক থাদোকপগা কোন্নরিবা রিস্কশীং অদু খংবা মথৌ তাই।
অঙাংশীং অমসুং ইনখৎলক্লিবশীংবু য়ুম থাদোক্তুনা থবক তৌবনা ওক্তবীগী শিনফম অমসুং দ্রগ পুথোক-পুশিননচিংবা খুদোংথিনিঙাই ওইবা ফিভমদা লৈহল্লকপা য়াই হায়বগী মতাংদা ফজনা খংহনগদবনি।
নুপীমচাশিং অমসুং নুপামচাশিং অসি মখোয়গী ময়ুম, স্কুল, থবক মফম নত্ত্রগা কম্যুনিতিদা সেক্সুএল এব্যুজ অমসুং তুহৎপীবগী রিস্ক লৈবা য়াই। সেক্সুএল এব্যুজ অমসুং তুহৎপীবদগী ঙাকথোক্নবা খোংথাংশিং লৌখৎকদবনি। সেক্সুএলি এব্যুজ তৌবীরবা অমসুং তুহৎপীরবা অঙাংশিংদা অসিগুম্বা ওৎ-নৈবসি লেপহন্নবা খুদক্কী ওইবা মতেং মথৌ তাই।
- অঙাংশীংবু সেক্সুলে এব্যুজ অমসুং সেক্সুএল এক্সপ্লোইটেসনগী মওং পুম্নমক্তগী ঙাকথোকপা মথৌ তাই।
- সেক্সুএল্লি এব্যুজ তৌবীরবা অঙাং অয়াম্বনা মখোয়দা মদু তৌবীরিবা মীওইশীংদু খংগল্লি। মসি তৌরিবা মী অয়াম্বদি অঙাং অদুগী মরি-মতা নত্ত্রগা লোয়নরিবশীং ওইগল্লি। ক্রাইম অসি তৌরিবা মীওইগী পর্সেন্টেজ খজিক্তংদি মশক খংনদবা মী ওই। অঙাংগী সেক্সুএল এব্যুজ অয়াম্বদি নুপাশীংনা পাংথোকই। ওইনিংবা থৌদোক ওইজরবসু, সেক্সুএল এব্যুজ নত্ত্রগা এক্সপ্লোইতেসন অসি কৈদৌঙৈদা অঙাং অদুগী মরাল ওইদে। দায়ত্ব অসি মতম চুপ্পদা ফত্তবা থবক অদুবু তৌরিবা মীওইদুগীনি।
- সেক্সুএল এব্যুজ নত্ত্রগা সেক্সুএল এক্সপ্লোইতেসন অদুগী মখল, চাং নত্ত্রগা মতমগী মখা পোন্দনা, মীওই খুদিংমক্কী অখন্নবা রিএক্সন অমা লৈ। ভিক্টিমশীংনা ঈংনা লৈবা, শাউবা, করিমত্তা তৌদবগী মওং নত্ত্রগা থাজদবগী মওংগুম্বা পুক্নিংগী ওইবা ঈহুলশীংগী মশক অমা উৎলকপা য়াই।
- অঙাং খরদি পুন্সি মাংহনবা য়াবা থৌওংশীং হায়বদি HIV য়াউনা, সেক্সুএল্লি ত্রান্সমিটেদ ইনফেক্সনশীং অসিদা এক্সপোজ তৌবা য়াই। নুপীমচাশীংদা মখোয়গী পুন্সিবু খুদোংথীহনবা য়াবা অমসুং হন্থনা য়েংবা অমসুং তোখায়না তাহনবা য়াবা, ঙন্না অমসুং পামদবা মীরোনবশীং থোকহল্লকপগী রিস্ক লৈ।
- অঙাংশীংনা ‘অফবা’ শোকপগী মওং অমসুং ‘ফত্তবা’ শোকপগী মওং অসি ঙন্না খংজিনবা হৌবা য়াই। অঙাংশিংবু, করিগুম্বা মখোয়না ‘ফত্তবা’ শোকপগী মওং অমা লৈরক্লবদি মখোয়না থাজবা মপুং মরৈ ফারবা মীওই অমদা হায়নবা তাকপীবসু য়াই। করিগুম্বা অঙাং অমনা মপুং মরৈ ফারবা মীওই অমদা অসিগুম্বা ইনফোর্মেসন অসি পীরবদি, মপুং মরৈ ফারবা মীওই অদুনা অঙাং অদুনা হায়রিবদু পুক্নিং চংনা তাবীগদবনি অমসুং খুদক্তা মদু লেপহন্নবা হোৎনগদবনি। এব্যুজ অদু ওথোরিটিশীংদা খংহনগদবনি, অমসুং অঙাং অদুবু ঙাক-শেনবগী সর্ভিসশীং ফংহনগদবনি।
- সেক্সুএল এব্যুজ নত্ত্রগা এক্সপ্লোইতেসনগী ভিক্টিমশীং ওইরবা অঙাং অমসুং নহা ওইরিবা মীওই কয়াদি কাউথোক্তুনা ফবা ঙম্মী অমসুং নোর্মেল ওইবা পুন্সিশীং হিংই। অঙাং ওইরিঙৈদা সেক্সুএল এব্যুজ লৈখিবনা অঙাং অদুবু মশা মথন্তনা সেক্সুএল ওইনা শাথীবা লমচৎ-শাজৎ লৈহল্লক্তে। সেক্সুএল ওফেন্দর অয়াম্বনা অঙাংশিংগুম্না সেক্সুএলি এব্যুজ থেংনখিবা ওইদে, অমসুং সেক্সুএল্লি এব্যুজ তৌবীরবা অঙাং অয়াম্বনা অতোপ্পদা এব্যুজ তৌদে।
মখাদা পীরিবা সিষ্টেমশীং অমসুং অকক্নবা থৌরাংশীং অসি শোয়দনা ফংহনবদা সরকারগী দায়ত্ব লৈ:
- চাইল্ড এব্যুজ, ভাইওলেন্স অমসুং এক্সপ্লোইতেসন থীংবদা।
- এব্যুজ অমসুং এক্সপ্লোইতেসন অদু রিপোর্ট তৌবা ঙমহনবদা।
- সেক্সুএল এব্যুজ অমসুং এক্সপ্লোইতেসন তৌরিবা মীওইশীং অদুবু আইনগী ওইবা থবক লৌখৎপদা।
- এব্যুজ অমসুং এক্সপ্লোইট তৌবীরবা অঙাংশীংদা হেলথ কেয়র, সাইকোলোজিকেল সপোর্ট, তেম্পোরেরি কেয়র, এজুকেসন অমসুং আইনগী মতেংনচিংবা সোসিএল সর্ভিসশীং অসি মতম চানা ফংহনবদা।
অঙাংশিং ফজনা ঙাক-শেন্দবা নত্ত্রগা ঙাক-শেনবীদ্রবা অঙাংশিং অসি লল্লোনবগী খুদোংথীবা লৈ। সরকার, সিভিল সোসাইটি অমসুং ইমুং মনুং অসি লল্লোনবা থীংনবগী দায়ত্ব লৈ অমসুং ভিক্টিম ওইরবা অঙাংশিং অদু মখোয়গী ইমুং-মনুংশীংগা লোয়ননা পুন্সিনহন্নবগীদমক মতেং পাংবীগদবনি।
অঙাং লল্লোনবা হায়বসি খ্বাইদগী য়াংনা, লৈবাক্কী মনুং অমসুং মপান্দা তৌনরক্লিবা ক্রাইম অমনি। মী লল্লোনবদগী ফংবা শেন্দোং অসি চহিদা চাউরাক্না য়ুএস বিলিয়ন $9.5নি হায়না পানৈ।
লল্লোনখিবা অঙাংশিং অদুদা:
- লল্লোনপোৎকুম্না লোইনৈ।
- হিংসা, এব্যুজ, থৌশাদবা, ওৎ-নৈবীবা অমসুং HIV ইনফেক্সনগী খুদোংথীবা থেংনবা য়াই।
চহি খুদিংগী লল্লোনখিবা অঙাংশীংগী অয়াম্বদি সেক্সুএল্লি এক্সপ্লোইট তৌবীবা নুপীমচাশীংনি হায়না পানৈ।
লায়রবগী পোৎলুম থেংনরিবা অমসুং ইনফোর্মেসন ফজনা লৌবা ঙমদবা অঙাংশিং অমসুং ইমুং মনুংশীং অদুনা মখোয়গী কম্যুনিতিশীং অদু থাদোক্তুনা চৎখি মরমদি মখোয়গীদমক মফম অমদা হেন্না ফবা খুদোংচাবশীংনা ঙাইদুনা লৈ হায়না খল্লি। করিগুম্বা মতমদা অঙাংশীংদা অফবা এজুকেসন, শেল ফজনা পীবা থবক নত্ত্রগা হেন্না ফবা পুন্সি অমা ফংহনগনি হায়না থাজবা পী। মদুগী মহুত্তা মখোয় মশামকপু লল্লোন্দুনা নত্ত্রগা লৈবাক্কী ঙমখৈ ৱাংমদা নত্ত্রগা মখোয়গী লৈবাক মনুংমক্তদা পুথোকখি অমসুং খুদোংথীবা ফিভমশীংদা নমদুনা থবক তৌহল্লি। মখোয়দুগী মনুংদা য়ুমদা থবক শুহনবা, ওক্তবী ওইহনবা, নমদুনা লুহোংবীবা নত্ত্রগা নিবগী থবক তৌহনবসি য়াউই।
অঙাংশিং অমসুং ইমুং মনুংশীংনা মখোয়না করিগিদমক্তা মখোয়গী কম্যুনিতিশীং থাদোক্তুনা চৎলিবনো হায়বদু খংবা মরুওই। মখোয়না খংগদবদি:
- মখোয়না করি আশা তৌবা য়াই।
- চৎপা মতমদা অমসুং পন্থুং অদু য়ৌরবা মতমদা লৈবা য়াবা রিস্কশীং।
- করিগুম্বা মখোয়না লল্লোনখিবা য়াবা ফিভম অমা থেংনরবদি করি তৌগদগে
সরকারনা লোকেল ওথোরিতিশীং অমসুং সিভিল সোসাইটিশীংবু মখাগী থবকশীং অসি পাংথোকহন্নবা সপোর্ট তৌবা য়াই:
- য়ুম হোংবগী অমসুং অঙাংশীংবু থবক শুনবা থাদোকপগী রিস্কশীং অদুগী মতাংদা মমা মপা অমসুং অঙাংশীংদা ইনফোর্মেসন পীবা।
- য়ুমহোংলকপা অঙাংশীংদা নেগেতিভ ওইবা এটিট্যুদ উৎপনা অঙাং লল্লোনবদা য়াবা নত্ত্রগা মদুদা থৌশাদবা উৎপা ওইনা থোক্লকপা য়াই হায়বগী ইনফোর্মেসন অসি কম্যুনিতিশীংদা পীবা।
- অঙাংশীং স্কুলদা থম্নবগী মমা-মপাগী ওইবা সপোর্ট ফংনবা অমসুং মখোয়বু থবক শুনবগীদমক্তা স্কুল তম্বা তোক্তনবা হোৎনবা।
- মমা-মপাশীংনা মখোয়গী অঙাংশীংগী ইনকম নত্ত্রগা থবক্কী মখা পোনবা হন্থহন্নবা মথৌ তাবা সোসিএল সর্ভিসশীং পীবা।
- অঙাং অমবু য়ুম থাদোকপগী ফিরেপ লৌহনবদা ঈথীল পীরিবা দোমেষ্টিক ভাইওলেন্স কোকহনবা অমসুং হন্থহনবা।
- অঙাংশীংবু ক্রিমিনেলগুম্না লৌবগী মহুত্তা ক্রাইমগী ভিক্টিম ওইনা লৌবা, অমসুং মখোয়গী ইমুং-মনুং অমসুং কম্যুনিতিশীং নত্ত্রগা অতোপ্পা কেয়র অমদা হলহন্দ্রিঙৈগী মমাংদা মখোয়না মথৌ তারিবা সপোর্ট অদু পীবীবা।
- অঙাং লল্লোনবশীংবু দন্দি পীগদবা আইনশীং শেম্বা অমসুং চৎনহনবা।
অঙাংশিংদা অচুম্বা ৱায়েন ফংহনবা হায়বসি অঙাংশিংগী হকতা য়ূম্ফম ওইগদবনি। অঙাংশীংবু মখোয়গী লিবর্টি লৈহন্দবা (ফাজিন্দুনা থম্বা) হায়বসিনা অরোয়বা উপাই ওইগদবনি। ক্রাইমগী ভিক্টিম নত্ত্রগা ৱিটনেস ওইবা অঙাংশিংগীদমক অঙাংশীংদা সেন্সিটিভ ওইবা প্রোসিদ্যুওরশিং অদু মফম চানা থমগদবনি।
ক্রাইমশীং পাংথোক্লুরবা নত্ত্রগা ক্রাইমশীং পাংথোক্লুরে হায়না মরাল শিরবা অঙাংশীংবু দিতেন্সন সেন্টর, জেল নত্ত্রগা রিফোর্ম স্কুল নত্ত্রগা ফাজিনবা য়াবা সেটিং অমহেক্তদা থম্বা হায়বসিনা খ্বাইদগী অরোইবা পাম্বৈ ওইনা লৌগদবনি। ফাজিন্দুনা থম্বনা অঙাংশীংগী দিভেলপমেন্টদা শোত্থহনবা য়াই অমসুং সমাজদা অমুক হন্না তিনবদা হেন্না অরুবা ওইহনবা য়াই।
মেদিএসন, কম্যুনিতি সর্ভিস অমসুং কাউন্সেলিংনচিংবনা মহুৎ শিনবনা অঙাংশীং অমসুং মখোয়গী ইমুং-মনুং অমসুং কম্যুনিতিশীংগীদমক হেন্না ফবা ফল পী। অসিগুম্বা অলটরনেটিভশীং অসিনা মহৌশানা অঙাংশীংগী হকশিংবু হেন্না ইকাই খুম্নৈ অমসুং কমদৌনা সমাজদা হেন্না কনষ্ট্রক্টিভ ওইবা শক্লোন অমা লৌবা ঙমহনগনি হায়বদু অঙাংশীংদা খংহনবদা মতেং পাংই। মসিনা অঙাংশীংগা মরি লৈনবা অচুম্বা ৱায়েল পীনবগী থৌরাং পুম্নমক্কী পান্দম ওইগদবনি।
দিতেন্সনদা থম্লিবা অঙাং অয়াম্বদি শাথীবা ওফেন্স অমত্তা তৌদে। মখোয়দি অয়াম্বা মতমদা মখোয়দি স্কুলদগী তোকপগী, য়ুমদগী চেন্থোরকপশিং, য়ু শিজিন্নবা, শেল নিবা নত্ত্রগা কোয়চৎ চৎলগা লৈবগীনি। অঙাং খরদি মখোয়বু মপুং-মরৈ ফারবা মীওইশীংনা ওক্তবীগী শিনফমদা খোংদাহন্দুনা নত্ত্রগা দ্রগ লল্লোনবদা শিজিন্নদুনা তুহৎপীবনা মরম ওইদুনা দিতেন্সনদা লৈ।
অঙাংশীংনা মখোয়গী কেস অদুগী রিভিয়ু ঙাইদুনা থা নত্ত্রগা চহি কয়া ঙাইদুনা লৈবা য়াউই। অঙাংশীং অসিদা হিংসাগি, দ্রগ শিজিন্নবগী, HIV ইনফেক্সনগি অমসুং অতৈ হকশেলগী প্রোব্লেম কয়াগী হেন্না ৱাংবা রিস্ক লৈ। দিটেন্সননা মখোয়গী স্কুল তম্বদা শরক শিহনবা অমসুং ইমুং-মনুংদগী লাপথোকহনবা য়াই। দিতেন্সন্দা লৈরিবা অঙাংশীংনা মরুওইনা, জুদিসিএলগী নত্তবা, সোসিএল প্রোতেক্সন রেস্পোন্স অমগী মথৌ তাই।
দিতেন্সনদা লৈরিবা অঙাংশিংবু:
- মপুং-মরৈ ফারবা ওফেন্দরশীংদগী তোখায়না থম্বীগদবনি।
- মখোয়গী কেসশীং অদু অতেনবা মতমগী শরুক অমদা লোইশিনগদবনি।
- নুপা অমসুং নুপী তোখায়না থম্বীগদবনি।
- দিতেন্সন্দা লৈরিঙৈদা মখোয়গী মায়োক্তা চত্থখিবা ভাইওলেন্স রিপোর্ট তৌনবগী চুনবা পাম্বৈ লৈগদবনি।
মীরোনবী নুপীশীং অমসুং অঙাং চেল্লিবা মমাশীংগী অখন্নবা প্রোতেক্সন, কেয়র অমসুং সপোর্ট মথৌ তাই। অসিগুম্বা ফিভম অসিদা অঙাং পুম্নমক্না, হেলথ কেয়র অমসুং এজুকেসনগুম্বা, মখোয়গী হকশীং ঙাকচনবগী খুদোংচাবা ফংহনগদবনি।
চাইল্ড ভিক্টিমশীং অমসুং ক্রাইমগী শাক্ষীশীংগীদমক, নুপামচা অমসুং নুপীমচাশীংগী চাইল্ড-সেন্সিতিভ ওইবা প্রোসিদ্যুওরশীং মফম চানা লৈগদবনি। অসিগুম্বা প্রোসিদ্যুওরশীংগী অসিনা:
- অঙাং অমসুং ক্রাইম অদু পাংথোক্লিবা মীশক অদুগগী (ক্রাইম অদু পাংথোকখি হায়না মরাল শিরিবা মীওই অদু) মরক্তা কন্তেক্ট লৈহনবা থীংবা তাই।
- অচুম্বা ৱায়েন পীনবগী প্রোসেস অদুদা অঙাংদুবু মপুংফানা শরুক য়াবা য়াহনগদবনি।
- অঙাং অদু ইজৎ লৈনা অমসুং মীনুংশী য়াউনা লোয়ননবা শোয়দনা শীনগদবনি।
ইনকম সপোর্ট অমসুং সোসিএল ৱেলফেয়র সর্ভিসশিংনা ইমুং মনুংশিংবু পুন্না অমসুং অঙাংশিংবু স্কুলদা পুন্না লৈমীন্নহনবদা মতেং পাংই অমসুং হেলথ কেয়র ফংহল্লি।
ইনকম সপোর্ট অমসুং সোসিএল ৱেলফেয়র সর্ভিসশীং মথৌ তাবা ইমুংশীং অদু অহল ওইরবা, লুখ্রাবীশীং, অঙাংশীং নত্ত্রগা নারবা নত্ত্রগা শোয়নায়রবা মীওইশীংনা মকোক ওইনা লৈরম্বা য়াই। মসিগী মনুংদা HIVনা শোকহল্লবা ইমুং-মনুংশীং অসি চনবা য়াই।
ইনকম সপোর্ট অমসুং সোসিএল ৱেলফেয়র সর্ভিসশীংনা অঙাংশীং অমসুং ইমুং মনুংশীংদা:
- চিঞ্জাক লৈনবগী মতেং পীবা য়াই।
- হেলথ কেয়র অমসুং এজুকেসনগী শেলগী মতেং পীবা য়াই।
- ইমুং-মনুং পুনশীন্দুনা থম্নবা হোৎনবা য়াই।
- অঙাংশীংবু ইনষ্টিত্যুসনগী কেয়রগী ৱাংমদা নত্ত্রগা থবক শুহন্দনবগী নত্ত্রগা লম্বী-শোরোক্তা লৈহন্দনবগী মতেং পীবা য়াই।
- ইমুং-মনুংশীংবু লায়রবগী পলদগী লান্থোকহল্লক্নবা মতেং পাংবীবা য়াই।
অঙাং পুম্নমক্না চহি মতাং চানা ইনফোর্মেসন ফংনবা, তাবীনবা অমসুং মখোয়গী ওইবা ফিরেপশিং লৌবদা শরুক য়ানবগী হক লৈ। হক অসি মপুং ফাহনবনা অঙাংশীংবু ওৎ-নৈবা, হিংসা অমসুং তুহৎপীবগী মায়োক্তা এক্টিভ ওইবা রোল লৌবা, অমসুং এক্টিভ ওইবা নাগরিকশিং ওইবা ঙমহল্লি।
য়াম্না অঙাং ওইরিঙৈগী মতম য়াউনা, অঙনবা চহিদগী, নুপীমচা অমসুং নুপামচাশীংনা মখোয়গী মীৎয়েং অমসুং অপাম্বশীং শেম্মী অমসুং ফোংদোকই। মখোয়না চাউখৎলকপগা লোয়ননা মখোয় অমসুং মখোয়গী ইমুং-মনুং অমসুং কম্যুনিতিশীংগা লোয়নবা ফিরেপশীংদা শরুক য়াবা ঙম্নবগী পাঙ্গলসু লাকই।
অঙাংশীং অমসুং মপুং-মরৈ ফারবশীংনা অমনা অমদা লেপ্তনা ৱারি-ৱাতাই তৌগদবনি, ইনফোর্মেন অমসুং আইদিয়াশীং য়ুমদা, স্কুলদা অমসুং কম্যুনিতিদা পীথোক-পীশিন তৌনগদবনি। পীথোক-পীশিন তৌনবা অদু অমনা-অমবু ইকাইখুম্নবা হায়বসিদা য়ুম্ফম ওইগদবনি। অঙাংশীংগী মীৎয়েং অদু অঙাংদুগী চহি অমসুং ৱাখল তাবগী মতুংইন্না পুক্নিং চংনা তাবীগদবনি অমসুং লৌবীগদবনি।
মখোয়গী মতশীং মনিং তম্না ফোংদোকপা নুপীমচাশীং অমসুং নুপামচাশীংনা, মখোয়না চাউখৎলকপা মতমদা দায়ত্বশীং, কুপ্না খনবগী অমসুং পাউ ফাউবগী স্কিলশীং হেন্না লৌবগী ওইথোকপা লৈ। মখোয়না অয়াম্বা মতমদা
- স্কুলদা হেন্না খং-হৈবা অমসুং ফজনা পাংথোকপা ঙম্মী।
- মখোয়গী এজুকেসন অমসুং হেলথকী মরমদা দায়ত্ব লৈবা ফিরেপশীং লৌবদা মতেং পাংবা ঙম্মী।
- মখোয় মশামকপু HIV য়াউনা, সেক্সুএল্লি ত্রান্সমিতেদ ইনফেক্সনশীং, পামদবা মীরোনবশীং, করেম-কথাইনবশীং, মান্ননা য়েংদবা, তুহৎপা, হরাসমেন্ট, হিংসা, এব্যুজ অমসুং এক্সপ্লোইতেসন্দগী ঙাকথোকচবা ঙম্মী।
- এক্টিভ সিতিজেনশিপ ওই অমসুং চৎলি অমসুং মখোয়গী হকশীং অমসুং দায়ত্বশীং শীজিন্ননবা শেম-শারবা মপুং-মরৈ ফারবা মীওই ওইনা হৌবা ঙম্মী।
অঙাংশীং অসি, অঙাংশীংগী মরক্তা মত অমসুং ভাবনা শাবশীংগী মপাঙ্গল কল্লবা সোর্স অমা ওইরিবা মিদিয়াবু খ্বাইদগী পাম্না শিজিন্নরিবা, পুথোক্লিবা অমসুং বিষয়শীংনি। মিদিয়াগী তোঙান-তোঙানবা মওংশীং অসি অঙাংশীংগী লৌশিং পাক-চাউথোকহনবদা, মখোয় মশাবু কমদৌনা ঙাকথোক্কদগে হায়বা খংহনবদা অমসুং মখোয়গী নাগরিক ওইবগী স্কিলশীং হেনগৎহনবদা দায়ত্ব লৈনা শিজিন্নবা য়াই।
অঙাংশিংনা লুচিংবা এসোসিএসনশীং নত্ত্রগা ক্লবশীংনা নুপীমচা অমসুং নুপামচাশীংদা মখোয়গী আইদিয়াশীং, মীৎয়েংশীং অমসুং অপাম্বশীং ফোংদোক্নবগী মফম অমা পীবা য়াই। অসিগুম্বা ক্লবশীংনা মখোয়গীদমক্তা সোসিএলাইজ তৌনবা অমসুং মখোয়গী ইন্টরেষ্টশীং অমসুং লুচিংবা ওইবগী স্কিলশীং শেমগৎনবগী তঞ্জা অমা পী।
সোর্স: UNICEF


text:
ইনখৎলকপা মতম
তোপিক অসিনা ইনখৎলকপা ফারকপা মতমদা মসিগা মরি লৈননা থোকপা অহোংবা কয়া অমসুং লোয়নরিবা ইসুশীংগী মতাংদা শন্দোক্না তাক্লি।
ইনখৎলকপা মীওইগী হকশেল
ৱার্ল্ড হেলথ ওর্গানাইজেসন (WHO)না ইনখৎলকপা মতম অসি চহিগী ওইনা (চহি 10 অমসুং 19 ফাউবা ওইরিবা) অমসুং অখন্নবা অহোংবশীংগা লোয়নবা পুন্সিগী তাংকক অমা ওইনা মশক তাক্লি। অহোংবশীং অদুদি মখাগী অসিনি:
- খোংজেল য়াংবা ফিজিকেল গ্রোথ অমসুং দিভেলপমেন্ট
- মতম অমত্তদদি নত্তবা ফিজিকেল, সোসিএল অমসুং সাইকোলোজিকেলগী মেচ্যুরিতি
- সেক্সুএল মেচ্যুরিটি অমসুং সেক্সুএল এক্টিভিটি
- এক্সপরিমেন্টেসন
- এদল্ট মেন্টেল প্রোসেস অমসুং এদল্ট আইদেন্টিটি লৈরকপা
- অপুনবা সোসিও-ইকোনোমিক্কী মখাপোনবদগী মনিংতম্বা ওইরকপা
ভারত্তা 22.5% দি ইনখৎলক্লিবা মীওইশীংনি। ইনখৎলকপা মতমদা নুপীমচাশীংগী মতোন লোম্বা গ্রোথ অমসুং দিভেলপমেন্ট লৈ অমদি মসিনা নাকোইননা অঙাং য়াউরকপদা ঈথীল পী। ইনখৎলক্লিবা অঙাংশীংদি মায়কৈ কয়াগী ফিভমদা লৈ অমসুং মখোয়গী মায়কৈ কয়াগী ওইবা হকশেলগী মথৌ তাবশিং লৈ। ইনখৎলক্লিবা মীওইশীংদি এনর্জি য়াম্না লৈ, মশক থোকপা মতিং অমসুং অনৌবা ৱাখলশীং চেল্লি। চহি মতাং অসিদা শীবগী চাং অসি নেম্লবসু মখোয়বু হকশেল শোকহনবা অমসুং ন্যুত্রিসন ৱাৎপা থোকহল্লকপা য়াবা মখল মখা কয়াগী হকশেল অমসুং ন্যুত্রিসনগী সমস্যাশীং লৈ।
মরুওইবা ৱাফমশীং
- ইনখৎলকপা মতম হায়বসি মীওইবনা মপুং-মরৈ ফারকপগী খ্বাইদগী য়াংবা তাংককশীংগী মনুংদা অমনি।
- সাইকোলোজিকেল মেচ্যুরিটিগী মমাংদা বাইওলোজিকেল মেচ্যুরিটিনা হান্না লাকই।
- ইনখৎলকপা মতমদা থোক্লিবা অহোংবশীং অদুবু মীওই মশাগী অমসুং অকোয়রোনগী ওইবা কেরেক্টরিষ্টিক্স অনিমক্না ঈথীল পী।
- হেন্না নহা ওইরিবা ইনখৎলক্লিবা মীওইশীংনা মখোয়গী কেপাসিটিশীং অদু লেপ্তনা ৱাংখৎলক্লিবা মরম্না হেন্না শোকহন্নিংঙাই (vulnerable) ওই অমসুং মখোয়গী ইমুং-মনুংগী অফা অপুনদগী মপান থোকপা পাম্লকই।
- ইনখৎলকপগী অহোংবশীং অসিনা ইনখৎলক্লিবশীংদতা নত্তনা মখোয়গী পুন্সিদা হকশেলগী ফল লৈহল্লি।
- ইনখৎলকপগী অকক্নবা মওং-মতৌ অমসুং মরুওইবনা হকশেলগী পোলিসি অমসুং প্রোগ্রামশীংদা তশেংবা অমসুং অকক্নবা থৌদাং লৌবা ঙমহল্লি।
অচৌবা অওনবা হায়বসি অচৌবা শিংনবা অমনি
চহি 10 অমসুং 16কী মনুংদা হৌবা প্যুবর্টি (Puberty) হায়বসি অঙাংদগী মপুং-মরৈ ফারবরোমদা চংশিল্লকপা লেপ্তবা থৌওং অমনি। মীওই খুদিংমক্না তোঙান-তোঙানবা মতমদা অহোংবা লাকপা হৌই। মখোয়দুগী মনুংদা হকচাং, লমচৎ-শাজৎ অমসুং পুন্সি মহিংদা লাকপা অহোংবশীং অসিসু অমনি।
থৌওং অসিগী মনুংদা থোকপা অহোংবশীংদি মখাগী অসিনি।
- পাম্বোম, খোং, নিং অমসুং থবাক চাউবা হেনগৎলকই। হকচাং অদুনা হকচাংবু কমদৌনা চাউখৎকদগে অমসুং অহোংবা লাক্কদগে তাকপা অখন্নবা কেমিকেল মেসেঞ্জরশীং ওইরিবা হোর্মোন পুথোক্লকই।
- হকচাংগী সেক্সুএল ওর্গানশীং চাউবা হেনগৎলকই অমসুং হোর্মোনশীং পুথোকপা হৌরকই।
- উনশা অসি হেন্না থাউ চেল্লি।
- শেগ্রাক, খোং, পাম্বোম অমসুং ফিনুংগী হকচাং মফমদা শম হৌরকই।
মমা মপাশীংগা লোন্দিন্ননা লৈবা
ইনখৎলকপা হায়বসি নহা ওইরিবশীং অমসুং মখোয়গী মমা-মপাশীংগা লোন্দিন্ননা লৈমিন্নবদা অরুবা তাংকক অমনি। ‘নহা’ না নিংশীংগদবা অমসুং পাংথোক্নবা খংজিনগদবা পোইন্ট খরদি মখাগী অসিনি।:
- ইমুং-মনুংবু থাজবা।
- মমা-মপাগী থাজবা অমসুং ভেল্যুশীং খংবা।
- মমা-মপাশীংনা মখোয়গী মচাশীংগী খ্বাইদগী হেন্না ফগদবদু পাম্মী হায়বা নিংশীংবা।
- মমা-মপাশীংদা পুকচেল শেংবা অমসুং অরোন-অথুপ লৈতবা।
- মমা-মপাশীংবু লুনা তৌবা অমসুং ইকাইখুম্নবা।
ইনখৎলকপশীংদা হকশেলগী সমস্যা
- মেন্টেল হেলথ – অঙাং ওইবগী অথেংবা মতম অমসুং ইনখৎলকপগী অঙনবা শরুক্তা মেন্টেল হেলথকী সমস্যা কয়া থোরকই। কমন ওইবা মেন্টেল হেলথকী সমস্যাশীংগী মনুংদা লমচৎ-শাজৎ হোংলকপা, লৈতাদবা, ৱাখল নুংঙাইতবা অমসুং চাবদা চাং নাইদবা অমসুং অতোপ্পা রিস্ক লৈবা লমচৎ-শাজৎশীং হায়বদি সেক্সুএল বিহেবিঅর, পোৎ-চৈ শিজিন্নবা অমসুং হিংসাগী বিহেবিঅর অসিসু মনুং চল্লি।
- হিংসা অমসুং অশোক-অপনশীং – অশোক-অপনশীং অসি ইনখৎলকপা মীওইশীংগী মরক্তা অশি-অনা অমসুং মঙম শান্দবা থোকহন্নবগী মরুওইবা মরমনি। ফুন-চৈনবনা অশোক-অপন কয়া থোকহনবা য়াই অমসুং মসি চান-থক্নবা লান্না শিজিন্নবা অমসুং প্রোব্লেম বিহেবিঅরশীংগা লোয়নবা য়াই। খৎন-চৈনবা হায়বসি ইনখৎলক্লিবা নুপামচাশীং অমসুং নুপীমচাশীংগী মরক্তা হেন্না থোকই। খুদম ওইনা নহা ওইরিবা ইনখৎলক্লিবশীংদা অনা-লাইয়েংগী মথৌ তাবা শাথীবা অশোক-অপনশীং অসি তোইনা থোকই।
- থক্ন-চানবা শিজিন্নবা – য়ু শিজিন্নবা হায়বসিনা ইনখৎলকপশীংদা অশোক-অপন, হিংসা, চেক্সিন-থৌরাং লৌখত্তনা হকতিন্নবা অমসুং স্যুসাইদ তৌগে তৌহনবদা মতেং পী। নহা ওইরিবশীংদা মসিনা লৌনগনবা লায়না লাকহনবদা থৌদাং লৌই। মৈখু থোকপা অমদি থোক্তবা হিদাক মনা শিজিন্নবনা নিকোটিন এদিক্সন লৈহন্দুনা নহা ওইরিঙৈদা হিদাক মনা চাং নাইনা শীজিন্নবা থোকহল্লি।
- ন্যুত্রিসন – অঙনবা মতমদা ক্রোনিক মালন্যুত্রিসন লৈখিবনা চাউজন থীহনবা অমসুং হকশেল অমসুং সমাজগী ওইবা ফল কয়া পুন্সিদা থোকহল্লি। ইনখৎলক্লিবা নুপীমচাশীংদা এনেমিয়া হায়বসি মরুওইবা ন্যুত্রিসনেল প্রোব্লেম অমনি। লৈবাক খরদদি লুম্বা য়ৌদবা অমসুং লুম্বা হেনবা অসি মতম অমত্তদা থোকপা থৌওং অমনি। হকশেল ফরোইদবা চিঞ্জাক, লেং-ওত্তবা, য়ু অমসুং অতোপ্পা থক্ন-চানবা শিজিন্নবা অমসুং তুম্বা চাং নাইদবা অসি ইনখৎলক্লিবশীংদা থোকপা হকশেল শোকহনবা থৌওংশিংনি।
- সেক্সুএল অমসুং রিপ্রদক্টিভকী হকশেল – চেক্সিন থৌরাং লৌদনা হকতিন্নবনা হক্তিন্নবদগী লৌনরকপা লায়নাদগী হৌদুনা পামদনা অঙাং ওইবা, অঙাং ঙন্না পোকপা নত্ত্রগা শাফবা মওংদা নত্তবা অঙাং য়ৈথনবগী থৌওংশীং থোকহনবা য়াই। নহা ওইরিবশীংদা হক্তিন্নবা হৌবগী চহি অসিগা HIV পকহল্লকপা অসিগা য়াম্না মরি লৈনৈ।
বেসিক ওইবা হকচাংগী চেক্সিন-থৌরাং
হকচাং অসি ফজনা চেক্সিন্না থম্নবগী মথৌ তাবা অচম্বা অমসুং বেসিক ওইবা থবক খরা মখাদা পীরি।
- মপুং-মরৈ ফারকপা মতমদা মীওই অমনা হুমাং থোক্লকপগী চাংসু হেল্লি। ইরুজবনা উনশাবু শেংনা থম্বা অমসুং হকচাংবু মনম চেলহনবদগী ঙাকথোক্কনি।
- য়া তিন চাবদগী (কেভিটিশীং) ঙাকথোক্নবা অমসুং স্বর মনম নমথীদনবা নোংমদা য়ামদ্রবদা অনিরক্তি য়া শেংগদবনি।
- থাউগী গ্ল্যান্ডশীংনা সেবম (sebum) য়াম্না পুথোকপনা (থাউগী সবষ্টেন্স অমা) মরম ওইদুনা, উরিং থোক্লকপা য়াই। ইনখৎলকপা মতমদা উরিং থোক্লকপসি নোর্মেলনি অমসুং মখোয়দু মপুং ফানা কোকহনবদি ঙম্লোই। উনশাবু তরু-তনান্না থম্বা হায়বসি খ্বাইদগী ফবা পাম্বৈনি।
- মচি চেনবা চিঞ্জাক অসি য়াম্না মথৌ তাই। অথুম্বা অমসুং অকংবা চিঞ্জাকশীং য়াম্না চাবা তোক্কদবনি।
- অফবা হকশেলগীদমক অফবা ৱাখল লৈবা মথৌ তাবা মরম্না পোজিটিভ ওইনা খনবা তমগদবনি।